Bukedde Online - Abazigu bawambwe omugagga ne bamunywesa acid oluvannyuma ne bamutta\nAbasiraamu nga basaalira omulambo\nOMUGAGGA w’e Kyaliwajjala mu Zooni ‘B’ mu Munisipaali y’e Kira mu disitulikiti y’e Wakiso, yasiibudde bulungi mukyala we nti, agenda mu bbanka abazigu ne bamuwamba ne bamunywesa asidi oluvannyuma ne bamutta mu bukambwe omulambo gwe ne bagusuula ku luguudo lwa Northern by Pass.\nSaka Kafeero 47, abadde alina mmotoka eziwerako ezisomba ebyamaguzi mu Kireka, Namugongo ne Kyaliwajjala yavudde awaka ku Mmande ku ssaawa 5:00 ez’oku makya n’asiibula mukyala we omukulu Sharifah Nabunnya nga bulijjo wabula ku luno yabadde agenda kusooka mu kibuga ky’e Mukono mu bbanka ya Centenary aveeyo agende mu bbanka ya Pride.\nNNAMWANDU NABUNNYA KY’AGAMBA\nBaze y’omu ku basajja mu nsi muno abadde talina luyombo lwonna ku muntu era emyaka 27, gye mmaze naye n’abaana be tuzadde mbadde sirowooza nti eriyo omuntu ayinza okumutuusa ku kino era kya kusaalirwa nnyo ebikolwa nga bino eby’okutta abantu abatalina musango okubeera nga bikyagenda mu maaso mu ggwanga. “Taata w’abaana bwe yansiibudde yayitiddeko ewa nnyazaala wange, Hajjati Kamidah Kafeero, kubanga asula ku kkubo we yabadde alina okulinnyyira takisi.\nBaanyumizzaamu katono n’atambula okworekera e Kireka nga bw’agenda owuubira ku bantu b’amanyi okutuuka ku bbaala ya Agenda 2000 we yafunidde mmotoka mwe baamuttidde. Nga baze amaze okugenda, ku ssaawa nga 7:00 ez’emisana, ssenga w’abaana Hadijja Nakafeero yazze awaka ng’awerekerwako omuserikale wa poliisi ne bambuuza oba nnina ekifaananyi ky’omugenzi”, bwatyo Nabunnya bw’anyumya.\nYayongeddeko nti, “Saasoose kutegeera kigendererwa kya muserikale wa poliisi gwe yabadde naye wabula oluvannyuma yaggyeeyo essimu ye n’agindaga nga kuliko ekifaananyi kya taata w’abaana bange Saka Kafeero nga bamusse ne bamuyiira asidi yenna mu maaso.” Omugenzi kigambibwa nti bwe yatuuse ewa nnyina, waliwo abantu abaamukubidde essimu nga bamupakusa ayanguweko.\nBwe yavudde ewa nnyina yatambudde akabanga ka bisaawe by’omupiira bibiri okutuuka ku bbaala gye bayita ‘Agenda 2000’ abatemu wano we baamuwambidde bwe yayingidde mu mmotoka yaabwe.\nMu ddakiika nga 30 zokka ezazzeeko baabadde bamaze okumutta ne bamuggyako buli kye yabadde nakyo ne bakitwala. Nammwandu Nabunnya agamba nti omulambo gwa bba baagusudde ku “North By Pass okuliraana ebbaala ya ‘Yellow Bar’ ku kubbo eriva e Naalya okugenda e Kireka wabula nga baasoose mmunywesa asidi.\nEmbeera omulambo gye gwasangiddwaamu kirabika omugenzi yagezezzaako okwerwanako kubanga wadde teyabadde mu ssaati naye empale ye yabadde eyulise nga kirabika yeerwanyeeko kyokka ne bamusinza amaanyi. Ensawo z’empale zaabadde nfunyulule n’okuba nti yabadde abambuse mu maaso mwonna oluvannyuma lw’okumuyiira asidi ate ng’omulala baamumunywesezza.\nAmayumba g’abapangisa era awali amaka amakulu.\nNNYINA W’OMUGENZI AYOGEDDE “Saka ye mwana wange owookubiri ng’afa mu nfa eno. Eyasooka baali bamuyita Nasibu Kalemba, baamuwamba ne bamutta mu 2008. Abaawamba Nasibu Kalemba baamunona wuwe ekiro mu mmotoka oluvannyuma lw’omuntu ab’awaka gwe bataamanya okumuyita n’afuluma yekka ne bagenda bonna ne bamukuba okutuusa lwe baamutta omulambo ne bagusuula okumpi n’ebbaala ya ‘Agenda 2000’ poliisi we yaguggya okugutwala e Mulambo.\nKino kye kifo kyennyini Saka Kafeero ate ye we yalinnyidde emmotoka mwe baamuttidde ku Mmande emisana. Nabadde waka ku ssaawa nga 5:00 ez’emisana ku Mmande Saka n’ajja nga musanyufu ne twogera wabula ne wabaawo amukubira essimu ag’amupapya n’ahhamba nti, maama ka hhende e Mukono hhenda kusasula fiizi n’okusasula amabanja mu bbanka era okugenda okuddamu okuwulira nga bamusse” bwatyo maama bwe yategeezezza wakati mu biwoobe. Bino bakira abyogera bw’ajuliza nti, “Katonda nazza musango ki nze okuntuusa ku kikolwa nga kino abaana abange ne babatemula olw’ebintu! Nze nnamwandu ate omulema okunzitira abaana bange mu nzita embi eno bw’eti nazza musango ki?.\nMWANNYINA ATTOTTODDE Mwannyinaze nkakasa nti obwangu bwe baakozesezza okumutta mu ssaawa ez’emisana nga buli omu alaba kirabika baabadde bamwetegekedde era nga bamanyi nti alina ssente z’atwala mu bbanka olw’obwavu obuliwo mu bbanga lino ne beeyambisa omulimu guno ne bamunyaga.\nABATUUZE BYE BOOGERA Abatuuze b’oku kyalo Kyaliwajjala abataayagadde kubaatuukiriza mannya baategeezezza nti, Saka kirabika akyamussiza byabugagga bya kitaabwe Zaidi Kafeero eyalina ettaka eddene e Kyaliwajjala ne Namugongo mu Nsawo.\nAbatuuze bagamba nti, abawamba abaana b’omugenzi Kafeero kiyinzika okuba nga bali mu nnyumba. Kamida Kafeero yaakafiirwa abaana be bataano; abawala basatu okuli eyafa ng’azaala n’abalenzi babiri be bawamba ne batta. Meeya w’e Kira, Ssaalongo Julius Mutebi, yagambye nti, kitalo nnyo okubeera ng’ettemu lisoboka okukolebwa mu kitundu ky’akulembeera emisaana ttuku era basaba poliisi eyongere amaanyi mu byokwerinda.\nOmwezi oguwedde omugenzi abadde yaakamala okwanjula omukyala omulala ng’abeera mu Kiwanga nga waakava e Bweyogerere era abadde musajja mugagga ng’alina amayumba g’abapangisa agasukka 20. Kuno agattako mmotoka za Pick up ate abadde alina emmotoka endala gy’abadde ateekateeka okusasula era nga yabadde agambye nti, oluva e Mukono yabadde agenda kulaba mmotoka eno agisasule.\nPOLIISI EYOGEDDE Omumyuka w’omwogezi wa poliisi mu ggwanga Patrick Onyango yagambye nti, batandis okunoonyereza ku bantu omugenzi be yasembye okwogera nabo ku Mmande lwe baamuwamba ne bamutta. Yayongeddeko nti, engeri omugenzi gye yawambiddwa emisana mu kifo ekibeeramu abantu nga waliwo ne siteegi ya bodaboda, amaduuka n’amidaala gy’emmere poliisi egenda kweyambisa abantu abo babatuuse ku batemu. Omusango guno gwakwasiddwa poliisi ya Jinja Road okugunoonyerezaako.\nMuhammad Kamoga alaze essape lya Love ku buko\nOmugagga Moses Kalungi afunye Diguli y'amteeka n'asomooza bagagga banne\nOmugagga w'e Bulenga Solome Nagawa afudde nga bamutwala mu ddwaliro


Bukedde Online - Obusawo bw'omu kifuba ne mu kiwato bukutte akati\nObusawo bw'omu kifuba ne mu kiwato bukutte akati\nKozesa enniimu okuzigula enkwawa\nFfiga yange enyumira buli musono gwa lugoye...\nObusawo obwambalwa ababigize mu kisawo ne mu kifuba bwettaniddwa ensangi zino. Businga kwambalwa abagenda okulya obulamu ne mu biseera eby'eddemba.\nSpice Diana n'akasawo k'omu kiwato.\nABANTU abamanyi eby’okwambala bettanidde obusawo obusibibwa mu kiwato wamu ne mu kifuba.\nBano babwambala nga bagenda naddala okulya obulamu. Obusawo buno waliwo obw’abakazi n’obw’abasajja.\nKIFUBA (CHEST BAGS)\nOmuvubuka ayambadde akasawo k'omu kifuba.\nDustun Yuppys omukugu mu by’emisono gy’abakazi n’abasajja ng’abeera Namasuba yagambye nti obusawo obw’omu kifuba bwambalwa abakazi n’abasajja wabula kisinziira ku kika kubanga waliwo obumayiddwa nti ddala bwa basajja.\nAyongerako nti obusawo buno tebugenda mu ofiisi wabula kambalwa mu bifo ebisanyukirwamu, era kanyuma ng'oyambadde mu ngeri ya kisaazisaazi.\nObusawo bw’omu kifuba osobola okubufuna mu maduuka agatunda eby’emisono mu Kampala wabula omuwendogusinziira ku kifo. Bugula okuva ku 60,000/- n’okudda waggulu. Buggyibwa mu mawanga ga Bulaaya ne China era nga buli mu langi okusinga enzirugavu, bbulu, emmyuufu n’endala.\nKIWATO (WAIST BAGS)\nBenard Sseremba ow’emisono gy’abakyala n’abaami agamba nti obusawo bw’omu kiwatobwettaniddwa abamanyi ebiri ku mulembe era nga bwambalwa abasajja n’abakazi naddala abacakaze.\nNabwo bwambalwa abasajja n’abakazi wabula obw’abasajja bwa njawulo kubanga bubeera n’ekisipi kinene ate nga bulina ekigatta emabega we bagisibira wabula obw’abakyala bubeera n’akasipi katono nga kennyini k’okozesa okusiba.\nObusawo buno tebugenda mu ofiisi wabulabwambalwa ng’omuntu ayambadde engoye ez’ekisaazisaazi.\nObusawo buno nabwo buli mu langi ez’enjawulo nga enzirugavu, obubera obutobeke nga bwa bimuli, emmyuufu, enjeru n’endala.\nBwambalwa ku mpale, ebiteeteeyi, wamu n’engoye endala.\nBugula okuva ku 40,000/- okudda waggulu.\nClub Guvnor Party, kukyakala. badigize\nBakifeesi bakoze effujjo mu kuziika Moze: Bakutte omukazi ku malaalo\nBuubuno obusawo bw’ekivubuka obutaboola muwala na mulenzi\nMAGARA: Poliisi enoonya omuyizi w’e Makerere n’abalala babiri


Taata w’abaana ambuzeeko\nAkulira Poliisi y'e Kakiri akwatiddwa ne mukazi we 7 hours agoBalooya basabye ogwa Nebanda baguyingizeemu abajulizi Abange... 7 hours agoPoliisi ezinzeeko ofiisi za Monitor ne Red Pepper 7 hours agoKCCA enaddamu okuggya empooza ku ba takisi 7 hours ago'Amagye ga UPDF gayiibwe ku nnyanja okulwanyisa envuba embi' 9 hours agoSsemakookiro; Kabaka eyalagira buli maka okusimba emituba 7 hours agoBannamateeka boogedde ku kuggya mu Loodi Meeya obwesige 10 hours agoAbalombe bawemula, bakwata abakazi 15 hours agoEmbwa erumye abaana 2 e Nansana 15 hours agoOmusajja afiiridde mu loogi e Nakifuma 10 hours ago\nTaata w’abaana ambuzeeko Jul 25, 2012 Kyokunda\nNZE Juliet Kyokunda, mbeera Kisugu. Ndi mu nnaku ey’ekitalo olw’omwami wange okumbulako nga simanyi kye yabadde. Simanyi oba ali mu masanyu oba ali mu bizibu era bino ebibuuzo mbyebuuza buli kadde naye nga sirina abinziramu. Kati eweze wiiki nnamba bukya ambulako era ndi mu nju n’abaana abataliiko ayamba. Olunaku lwe nasemba okumulabako yakomawo awaka ne tulya bulungi ekyeggulo. Bwe kyaggwa kwe kuntegeeza nga bwe yali agenzeeko ku bbaala okunywa ku mwenge. Kino saakifaako kuba bulijjo abadde akikola wabula nakanda kumulinda kudda na buli kati simulabako. Enkeera nagezaako okubuuza ku bantu b’ebbaala ne bantegeeza nga bwe yamalirizza okunywa n’akomawo awaka. Nagenda ku poliisi e Kisugu ne nzigulawo omusango ku fayiro nnamba SD/18/20/07/12. Omwami wange abadde mulungi gyendi era tandagangako mbeera mbi yonna mu myaka omukaaga gye tumaze ffembi. Alina empisa ate muntumulamu nnyo era antwala nga mukyala we. Obuzibu mu kiseera kino nnina bungi kuba mbadde sikola kyokka nnina abaana era simanyi kye ng’enda kubakolera. Wano we nsabira omwami wange bw’aba nga gy’ali mulamu akomewo kuba nze ndi mweraliikirivu nnyo era\nsimanyi waakutandikira na bya kuddukanya nsonga za maka gaffe.


Ekibira ekisaanyiziddwawo e Gomba kitabudde abakulembeze – CBS FM\nAbakulembeze mu district ye Gomba basazeewo okuwandiikira abakulembeze ba district ye Butambala, nga beemulugunya eri district ye Butambala okukakkana ku kibira ekisangibwa mu district ye Gomba nekisaanyawo.\nEkibira kino kya government kiri Kaswera kigatta district ye Gomba ne Butambala mu ggombolola ye Bulo mu kitundu ekye Kyerima.\nKitegeezeddwa nti abe Butambala baasanyizaawo oludda lwekibira kye Kaswera, era tebakomye awo kati batandise n’omutema emiti gy’ekibira kino egiri ku ludda olwe Gomba nga bookya amanda, nokusala embaawo.\nBino byanjuddwa mu kukukuza olunaku lw’ebibira mu district ye Gomba olwaategekeddwa abekitongole ekigatta abalimi be Gomba ki Gomba district farmers association.\n,Olunaku lwakuziddwa ku ssomero lya Kyetume Catholic primary school mu muluka gwe Golola mu ggombolola ye Mpenja.\nSsentebe w’eggombolola ye Mpenja Gomba Ssegirinnya John Bosco agambye nti eryo jjoogo lyennyini Abe Butambala lwebatuusizza ku district ye Gomba.\nAgambye nti balina okukoma ku bantu abo abasanyaawo ekibira kye Kaswera.\nOmukwanaganya w’emirimu mu kitongole Kya GODFA Rhoda Kulabako agambye nti bbo ngekitongole ekirafubanye okuzaawo ebibira, baggwaamu amaanyi bwebalaba ng’abeeyita abanene era abatakwatibwako nga bagenda e Gomba nebasaawa ebibira nga tewali abakomako.\nSsentebe wekitongole ki GODFA Haji Badiru Kayongo nomumyukawe Nakiganda Sylivia bagambye nti ekitongole kyabwe kyakwongera amaanyi mukusimba ebibira nga kiyita mukutendeka abatuuze okumerusa emiti ginansangwa wamu n’okugirabirira.\nWiiki eno yasibwawo okwetoola eggwanga lyonna okwefuumiitiriza ku bulungi bw’okuba n’amazzi amayonjo, nga tukuuma ensulo zaago n’obutonde bwensi naddala ebibira n’enjazi.


ENTALO KU City Hall zitadde dayirekita wa Kampala Jennifer Musisi mu katu n’awandiikira Loodi meeya Erias Lukwago nti atambulira mu kutya kubanga waliwo abamutiisa okumukolako obulabe.\nMu bbaluwa gye yawandiikidde Lukwago nga August 08 2017 oluvannyuma lw’okusooka okwogera naye ebiwanvu ku ssimu, yamutegeezezza nti mweraliikirivu nti waliwo abayinza okumutusaako obulabe era ebyokwerinda bye biri mu matigga.\nEbbaluwa ya Jennifer Musisi yatiisizza Loodi meeya Erias Lukwago n’agisoma yonna nga bwe yagimuwandiikidde mu lukiiko olwatudde ku Lwokuna ku City Hall era ne bakansala ne bagyewuunya nga bagamba nti omuntu alina abaserikale abakambwe lwaki atuuka mu mbeera eno.\nOmu ku bakansala Kennedy Okello yategeezezza nti ebyokwerinda bya Jennifer Musisi byetaaga kwanguyira kukolako kubanga waaviiriddeyo n’atya n’okutuula mu lukiiko lwabwe wadde okwesembereza kansala yenna kiraga nti ensonga nnenne era yeetaaga kukwasibwa poliisi etandikirewo okunoonyereza.\nWakati mu kwebuuza,abamu baakitadde ku butakwatagana obuliwo wakati wa minisita wa Kampala Beti Kamya naye eyatuusizza (Kamya) n’okusisinkana bakansala abatuula ku nkiiko za munisipaali ne bamuvuma n’okumwogerera ebikankana nti yaalinye mu kkubo lyabwe eribadde ligenda okubongezesa omusaala.\nBaategeezezza nti abamu ku bakansala abaali mu lukiiko olwatuula ewa Minisita Beti Kamya baabadde basuubira okubeerawo era abamu baabaddewo mu lukiiko luno ekyabadde kisuubirwa nti bayinza okutabukiramu nga bwe baakola ku Loodi meeya nga bateesa ku kwongeza emisaala.\nEmbeera eyabaddewo yawalirizza abatwala ebyokwerinda okwongera okuyiwa abaserikale ne beebulungulula City Hall yonna ng’abamu bambadde ngoye za bulijjo ate abalala bali mu yunifomu.\nBakansala ku munisipaali bonna baasindikiddwa waggulu ekkirizibwa abantu ba bulijjo okutuula era gye baalabidde byonna ebyabadde biteesebwa n’ebigenda mu maaso.\nAkabonero kano kaalaze nti waliwo okwekengera okwamaanyi ku ba kansala ku monisipaali.\nBakansala abalala ensonga ya Jennifer Musisi baagitadde ku mbeera y’abateembeyi abaali balumbye City Hall nga beemulugunya olwa munnaabwe Olivia Basemera okufiira mu mwaala ku Lwokutaano lwa wiiki ewedde nga kigambibwa nti yali ayiggibwa baserikale ba KCCA.\nAte abalala baakitadde ku bamu ku bakozi ba KCCA bennyini abagambibwa nti tebakyakwatagana ne Jennifer Musisi ng’abamu kigambibwa nti akyagaanyi okuzza obuggya endagaano zaabwe n’okubakakkasa ku mirimu ate ng’akakiiko akagaba emirimu kaabasemba dda.\nOKUTYA KWA MUSISI\nJennifer Musisi yagambye nti okutya kw’alina kwaddala nti waliwo ekibinja ekyagala okumutusaako obulabe era ensonga yagitegeezezza loodi meeya Lukwago mu bbaluwa gye yamuwandiikidde.\nEbbaluwa y’ebyokwerinda yagiwandiikidde Loodi meeya Lukwago n’awaako akola ng’omumyuka we kyokka minisita Beti Kamya teyamuwaddeko kkopi.\nOmwogezi wa KCCA, Peter Kaujju yategeezezza nti ensonga z’ebyokwerinda baazikwasizza poliisi era byonna ebikolako.\n“Ebyokwerinda byanywezeddwa era nsuubira dayirekita waffe waali mugumu tewali kyetaagisa kutya nnyo. Ebyayogeddwa mu bbaluwa bimala” Kaujju bwe yagambye.\nAkulira okutegekera ekibuga Moses Atwine gwe yatumye okumukiikirira mu lukiiko yategeezezza Loodi meeya ne bakansala nti bakansala abaabadde bateesa si beebatiisa Jennifer Musisi atuuke n’okugaana okutuula mu lukiiko.\n“Ekizibu kirabika tekiri munda wano mu lukiiko wabula wabweru w’olukiiko era buli muntu ateese nga mugumu ” Atwine bwe yagambye.\nOmwogezi wa poliisi mu ggwanga Asan Kasingye n’omumyuka we Emirian Kayima eggulo baabadde tebanategeera ku lipooti yonna ekwata ku kwemulugunya kwa Musisi era nti tannaba kukuweereza mu poliisi.\nABAMU ku bakansala abaabadde mu lukiiko baagambye nti tewali byakwerinda bibi biyinza kutiisa Musisi kutuula mu lukiiko nti bo kye bakakasa nti ayinza okuba ng’alina bye yabadde yeebalama okwanukula.\nKansala Ismail Ddamba (Lubaga South) yategeezezza nti Musisi ye namuziga okutambulira ebyokwerinda mu kitongole kyonna okusinga loodi meeya n’abalala bonna kati ani ayinza okumukolako obulabe?\n“Kyemanyi, yagudde mu lukwe lw’ebiteeso bye twabadde tutegese atunnyonnyole. Twabadde tumwetegekedde atunnyonnyole ku nneeyisa y’abaserikale abakwasisa amateeka, ku bakozi ba KCCA abasinga abatalina bbaluwa zibakakasa ku mirimu ate nga minisitule y’abakozi yabakkiriza dda ssaako ebikolwa by’ettemu ebikolebwa abaserikale baffe,” Ddamba bwe yagambye.\nAbalala baategeezezza nti Loodi meeya ne bakansala baabadde baasazeewo dda nti KCCA yakoze dda ensobi ku muteembeyi Olivia Basemera nga Jennifer Musisi ne bw’atuula mu lukiiko olwo yabadde talina ky’asobola kukyusa wadde okubannyonnyola kye yavudde alwebalama.\nLoodi meeya n’olukiiko lwe baasazeewo nti ensonga y’ebyokwerinda bya Jennifer Musisi babikwate ng’ensonga ey’enjawulo kubanga kikwata ku bulamu.\nBaasazeewo nti poliisi eyanguwe mangu okutunula mu mbeera eriwo okulaba nga tewali kizibu kyonna.\nEmbeera y’obunkeke mu KCCA ebadde yagwaawo oluvannyuma lwa Loodi meeya Lukwago okuddamu okulondebwa obupya.\nGye buvuddeko abamu baategeezza nti akolagana bulungi ne ofiisi ya Jennifer Musisi okusinga eya minisita Beti Kamya.\nJennifer Musisi kati ayogera bulungi ne Beti Kamya era amuwandiikira ebbaluwa n’amutegeeza ku ngeri ekitongole gye kikolamu emirimu era bakansala ne loodi meeya baatabuddwa okuwulira nti waliwo obunkenke mu byokwerinda bya Jennifer.\nBakansala baayimirizza akulira ekitongole ekikwasisa amateeka Kituuma Rusoke n’abamu ku baabadde akola nabo abagambibwa okwenyigira mu kukwata obubi abasuubuzi.\nBaasazeewo nti abaana b’omugenzi Olivia Basemera ekitongole kibalabirire kubanga abakozi baakyo be baavuddeko ekizibu.\nEnsonga y’okuwa abakolera ku nguudo ebifo ezibwe bugya.\nEbyokwerinda bya dayirekita Musisi bikolebweko mangu.\nKkooti eyasibwa ku City Hall egambibwa nti abakolera ku nguudo mwe batulugunyizibwa bagisengulewo mu bwangu.


Bukedde Online - Abasuubuzi mu katale k'e Kasubi balaajana\nAbatemu batemyetemye omukuumi ne bamutta...\nEbifo ebyanaamiriza Bukedde by'egenda okukulambuza...\nABASUUBUZI b’omu katale ke Kasubi basattira oluvannyuma lwe nakku ezabaweebwa KCCA okuva mu kkubo erigenda okuyisibwaamu oluguudo okuggwaako nga tebannafuna webadda.\nNga 7/ June omwaka guno Kcca yalagira abasuubuzi b’omu katale ke Kasubi okukavaamu nga baaweebwa emwezi esatu okunoonya gye balaga nga mu kiseera kino abasuubuzi basaba nti myezi giweddeko naye tebannafuna ssente zifuna kifo kirala we bagenda kudda.\nRonald Zibu Ssentebe w'akatale ategeezezza nti tebagaana nkulaa kulana ya luguudo era tebasobola kugyemera mateeka wabula obuzibu bwe balina nti ebanga eryabaawebwa tebasobola kufuniramu ssente zigula oba okupangisa ekifo bagira basaawo akatale .\nYagambye nti ekifo omuli akatale wagenda kuyisibwawo oluguudo ng’era oluguudo luno lutuuse e Nankulabye ekitegeeza nti baddako Kasubi.\nAgasseeko nti ng’abakulembeze b’akatale batabuddwa kuba gye bagenda okuzza abasuubuzi abasoba 3000/ Steven Katakuzi akulira ebyokwerinda mu katale ategeezezza nti obuzibu bwe basinze okufuna abamu ku basuubuzi ensonga y’okuggyawo akatale bagitaddemu eby’obufuzi nga kino nakyo kikyalemesezza abakulembeze okusalawo ekyenkomeredde


Bukedde Online - Kookolo wâ€™amabeere\nAkawuka ka siriimu kalabikira ku bbanga ki?\nEngeri yâ€™okwejjanjaba omugongo\nAdded 14th October 2009\nOmwezi gwa October gwassibwawo mu nsi yonna okulabula abantu ku bulwadde bwa kookolo.\nObulwadde bwa kookolo bwa bulabe nnyo era kyangu okukwata omuntu yenna ne bumutta bwâ€™aba tafuddeeyo kwekebeza ndwadde na kujjanjabibwa.\nKookolo alimu ebika omuli owâ€™amabeere, owemimir\nKookolo alimu ebika omuli owâ€™amabeere, owemimiro, owomu lubuto, owoolususu, owa nnabaana, owâ€™obusajja nâ€™omulala.\nMu Uganda, kookolo wâ€™amabeere akwata kya kusatu ku bika bya kookolo ebisinga okutta abakyala. Ono addirirwa kookolo wa nnabaana.\nMu nsi yonna omuwendo gwâ€™abantu abafa kookolo gwâ€™eyongedde okuva ku 11,100,000 abaali bafa mu myaka gya 1961 okutuuka ku 22,200,000. Kino kiva ku kuba nti abantu tebagenda kwekebeza kufuna mangu bujjanjabi. Bagenda okugenda mu ddwaaliro ngâ€™amaze okusajjuka.\nMu Uganda, ebibiina bingi omuli ekya Palliative Association Care Uganda, Uganda Womenâ€™s Cancer Support Organization (UWOCASO), aba Makerere University Department of Obstetrics and gynecology nâ€™ebirala bikoze kinene okulaba nga byongera okumanyisa abantu ku ndwadde eno era bibakubiriza okwekebeza buli mwaka.Â\nÂ Kkansa wâ€™amabeere ebimuleeta si byangu kutegeera kyokka waliwo ebintu ebiraga omuntu alina emikisa emingi okumufuna. Ku bino kuliko;\nl Okuba omukazi.\nl Okuba mu myaka egigenderedde naddala mu 60 nâ€™okugenda waggulu.\nl Okuba nâ€™ebyafaayo mu famire nga malimu eyalina kookolo.\nl Okugenda mu nsonga ku myaka emito (wansi wa 12).\nl Omukyala okulwawo okukoma okugenda mu nsonga (ku myaka 55 nâ€™okugenda waggulu).\nl Okunywa omwenge ne sigala ekisukkiridde. Nâ€™ebirala.\nOmumyuka wa Pulezidenti Gilbert Bukenya mu kwogera kwe okwamusomeddwa minisita mu ofiisi ye James Baba ku mukolo gwâ€™okutongoza omwezi gwa kookolo wâ€™amabeere ogwâ€™ensi yonna mu Uganda ogwabadde ku Africana Hotel mu Kampala yagambye nti buvunaanyizibwa bwa buli munnayuganda okubunyisa enjiri ku kookolo nti asobola okuwonyezebwa singa ofuna obujjanjabi mangu.\nDr. Amandua Jacinto okuva mu kitongole kyâ€™ebyobulamu yagambye nti bataddewo enkola okulaba nga bongeza ku buyambi bwe bawa mu kujjanjaba kookolo kubanga yeeyongera buli mwaka ekyeraliikiriza eggwanga.\nDr. Gakwaya omukugu mu kulongoosa kookolo wâ€™amabeere mu ddwaaliro lyâ€™e Mulago, agamba nti abantu 36 ku buliÂ 100,000 mu Uganda be bakwatibwa ekirwadde kino era ne bagenda mu ddwaaliro e Mulago ne mu malala amatonotono kyokka nga nâ€™abalala abali mu bitundu gye batasobola kufuna bujjanjabi buno bafa tebategeerekese.\nYagambye nti wadde abasawo abakola ku bulwadde buno balina obusobozi bwonna okuwonya abo abagendayo nga bukyali, balina ebizibu ebirala ebibalemesa okutuusa obulungi obujjanjabi ku bantu nga muno mulimu;\nDr. Lule Mugisha okuva mu kitongole kya Cancer Institute e Mulago yagambye nti abaana abali wansi wâ€™emyaka 9 abakwatibwa obulwadde buno beeyongedde era ngâ€™abantu basaanidde okwongera okujjumbira okwekebeza.\nObubonero kwâ€™olabira kookolo wâ€™amabeere\nl Obeera nâ€™akantu akakaluba mu bbeere nga kalinga ensanjabavu.\nl okukaluba kwâ€™omubiri ogwetoolodde ennywanto okutali kwa bulijjo.\nl ebbeere okuleeta olusaayisaayi mu nnywanto.\nl ebbeere okugejja ne lisukka ku mbeera yaalyo eya bulijjo nâ€™okukyuka mu kikula.\nl ennywanto okukaluba ennyo okusinga ku mbeera yaayo eya bulijjo.\nl ennywanto okwefunya.\nl ennywanto okususumbukako obuntu mu ngeri etali ya bulijjo.\nl ennywanto okuvaamu obuntu obulinga wuzi nga bwâ€™obusikamu tebuggwayo. nâ€™ebirala.\nObubonero buno singa olabako akamu tuukirira omusawo akukebere.\nBo abakyala abalongoosebwa kkansa ne bawona abeegattira mu kibiina kya UWOCASO bawadde obujulizi nga balaga nga bwe kisoboka okubeera omulamu singa wejjanjabisa kkansa nga tannasajjuka.\nKyombo Henry ye agamba â€œ Abavubuka nabo tebasaana kweyibaala kubanga obulwadde buno bwa buli omu. Nze mukwano gwange gwe nasoma naye e Makerere yafa nga yaakamaliriza. kookolo yamukwata kibumba era nâ€™andekera ebbanja kutegeeza nâ€™abalala nti atta ate abavubuka tulina nâ€™okukomya omuze okulowooza nti endwadde ezimu za bakadde!â€.\nKkansa bulwadde obusobola okuwonyezebwa era omwaka guno mu Uganda tutambulira ku mulamwa nti â€˜okuzuula amangu nâ€™okuziyiza kitaasa obulamuâ€™.\nGetrude Nakigudde â€˜Nnali nsoma mawulire nga nneevuunise nagenda okuwulira nga nnekoona ku kantu akalinga akawulungwa mu bbeere. Saakitwala ngâ€™ekikulu era namala nako ebbanga lya mwaka nga sikajjanjaba kyokka bwe nagenda ewâ€™omusawo mukwano gwange nandagira nneekebeze nekizuulibwa nga nnina kookolo wâ€™ebbeere. Bannoongoosa era oluvannyuma lwâ€™emyaka ebiri nazaala nâ€™omwana gwe nayonsa obulungi era kati azannya. Kati nnina okwekebeza kulaba nga taddamu kunnumba.\nEsther Okakara â€œOkumanya nti nnina kookolo wâ€™amabeere nasooka kufiirwa muganda wangeÂ obulwadde bwe bumu era waayita emyaka ebiri nange nendaba ebbeere lyange ngaÂ lizimbye ne ne ngenda mu ddwaaliro. Bwe nnamanya, kyantiisa nnyo nâ€™abantu bange era nâ€™emirimu gyabwe mingi gyataataaganyizibwa nga bamanyi nti ngâ€™enda kufa kyokka abasawo e Mulago ne banzijanjaba era kati emyaaka ndi mu musanvu nga nkola egyange.\nSsentebe wâ€™ekibiina kino Specioza Kabwegyere agamba nti, â€œ Nze mmaze emyaka munaana nga nnongooseddwa kyokka sirina kye nkosebwa era ndi mulamu nâ€™abantu bange basanyufu. Ekikulu kufaayo okwekebeza buli kiseera okuzuula embeera gyen dimu era nâ€™okukebeza abantu bange baleme okufuna obuzibuâ€\nRev. Kafeero asabye Abakristaayo, 'Omulembe gwa mmotoka mutuggye ku bugaali ne bodaboda'\nBaze yamala kubuulira mu kkanisa n'asaba n'ekisonyiwo n'afa\nVEN. WAKULA: Omulabirizi wa Central Busoga omuggya alina omukululo mu buweereza


OKWESUNGA OKULONDA OKUJJA\nEnsi Buganda si yaffe abatuula e Mmengo - Katikkiro wa Buganda Mr Mayiga ajukizza Abaganda:\nSebo Kattikiro Ssematteka ki gwoyogereramu agamba bwatyo?\nBuganda Kingdom revives quest for federal government after being ruled 30 years by a Republican African dictator:\nAppolo Makubuya the newly appointed Buganda Kingdom third deputy\nprime minister and minister for constitutional affairs shaking hands with\nthe Kingdom Katikiiro Charles Peter Mayiga at Namirembe Cathedral\nwhere he held a thanks giving service for his appointment.\nPosted Wednesday, November 11 2015\nAbabaka ba Buganda abatuula mu Parliament ya Uganda, bakwasizza Katikkiro ensonga 6 ze basaba akoleko\nAt Mengo-Bulange, Kampala, Uganda, Oct 16, 2014\nABABAKA ba Palamenti abava mu Buganda baasisinkanye Katikkiro Charles Peter Mayiga ku Bulange e Mmengo eggulo ne bamwanjulira ensonga mukaaga ze baamusabye okubaanukula ku lw’obulungi n’enkulaakulana y’obwakabaka.\nEnsonga zino kwabaddeko okumusaba abatuusize okusaba kwabwe eri Kabaka nti balina ennyonta ey’okumusisinkana era Mayiga n’abategeeza nti waakutuusa okusaba kwabwe kuno era alangirire kyonna kyannaabera amuzeemu.\nSsentebe w’ababaka bano, Godfrey Kiwanda Ssuubi nga ye yasomye ekiwandiiko omwatereddwa ensonga zino yagambye nti baagala okutangazibwa ku ndagano eyakolebwa wakati wa Gavumenti eya wakati n’Obwakabaka bwa Buganda n’okubabuulira ebyakaanyizibwako we bituuse.\nMu kwanukula, Katikkiro yagambye “ Nsooka okutangaaza nti ekyakolebwa ndagaano wabula si kutegeeragana butegeeraganyi ng’abasinga bwe bakyogera.\nPulezidenti Museveni yateekako omukono ku lwa Gavumenti ate Kabaka n’ateekako omukono ku lwaffe abantu ba Buganda. Endagaano yakazza ebyapa by’ebintu byaffe 213, n’okutusasulako obuwumbi bubiri ku bbanja ery’obuwumbi obusukka 20 ze tubanja gavumenti mu bupangisa.”\nMayiga yayongedde nnanyonnyola ku nsonga eno nagamba nti Obwakabaka bwamaliriza dda okuwereeza gavumenti byonna ebikwata ku kuliyirirwa okwa Poloti 52 okuli King Fahd, emmotoka ekika kya Rolls Royce ezaali eza Ssekabaka Muteesa II wamu n’ebikwata ku Muteesa House e Bungereza bwatyo n’alaga nti wakyaliwo n’ebirala bingi ebikyabanjibwa n’abasaba okwongera okugatta eddoboozi lyabwe ku nsonga zino.\nEky’okusatu kye bamusabye kwabadde kubategeza wa Buganda weeyimiridde ku nsonga z’ennoongosereza mu Ssemateeka w’eggwanga era essira basaanye kuliteeka ludda wa?\nKatikkiro Mayiga eyabaddeko akamwenyumwenyu, yagambye nti ensonga za Buganda kuva ku kakiiko k’Omulamuzi Odoki naka Polof. Ssempeebwa mu 2005, zafunzibwa mu nsonga Ssemasonga taano okuli Buganda efugibwa Kabaka, okugabana obuyinza mu nkola ya Federo, Okukuuma ettaka n’ensalo za Buganda, okukola obutaweera wamu n’obumu nagamba nti ssemateeka alina okulaba ng’atumbula bino.\nKu kulwanyisa obwavu, ababaka basabye Kamalabyonna ababulire, Buganda we yimiridde nabaddamu nti essira lisinze kuteekebwa ku kuzzaawo obulimi bw’emmwaanyi n’ebitooke era emyaka etaano egijja atunulira okulaba ng’ebitundu ebisukka 80 ku 100 nga bali mu bulimi buno ate olunaku buli muntu okuyingiza waakiri 3,000/- olunaku.\nTukusaba Ssebo Katikkiro okuzaawo olukiiko olwali lwatondebwawo wano e Mmengo okukwanaganya awamu n’akabondo kano naddala mu biteesebwa mu Palamenti,” Kiwanda bweyasomye.\nKino Katikkiro yasuubiza okukitunulamu n’olukiiko lwa Baminisita okulaba ng’olukiiko luno luzzibwawo kubanga lwamugaso.\nMu ngeri y’emu ababaka baasabye Katikkiro okuvaayo n’eddoboozi limu okunenya ku bantu abaagala okwesimbawo naye ne bakozesa erinnya lya Kabaka nti y’abatuumye okwesimbawo. (ddala kimenya mateeka ga M7)\nMayiga yazzeemu nti “ Mwenna mukozesa erinnya lya Kabaka mu by’obufuzi byammwe kyokka temusaanye kulikozesa mu ngeri mbi eraga okwawula. Naye amagezi amalala gembawa kwe kulaga abantu bammwe nti ensonga za Buganda temuzitiirira ng’oli ne bwakulima atya empindi ku mabega ng’omulaga nti nawe oli munywevu.”\nKatikkiro Mayiga atesezza nabakola ku masiro bateeke ebiragiro bya Ssabasajja mu nkola:\nKampala | Jul 04, 2015\nKATIKKIRO Charles Peter Mayiga agenze mu masiro e Kasubi n’alagira abagavunaanyizibwako okuteeka ekiragiro kya Kabaka mu nkola n’agamba nti ekiragiro kya Kabaka tekiddibwaamu era n’abawa ennaku nnya okubeera nga kiteereddwa mu nkola.\nKABAKA ATUUZA OLUKIIKO MU MASIRO\nKabaka Mutebi II yatuuza olukiiko mu masiro e Kasubi ku Lwokutaano lwa wiiki ewedde nawa ebiragiro okwali okuddamu okukyusa akasolya k’enju Muzibwazaalampanga oluvannyuma lw’Abakugu abali ku mulimu guno okumutegeeza nti\nebizizi by’akasolya kano akaserekebwa nga bwe kawanikibwa waggulu ennyo n’olwekyo nga kalina okukakanyizibwa era n’awera n’okusamira mu masiro gano.\nMayiga yagambye nti “ Ssaabasajja bye yalagira birina okugobererwa. Wano waliwo abantu bangi saagala kwogera kinnadirira eri oyo atagoberere Ssaabasajja Kabaka kye yayogera.\nKabaka bw’ajja awantu n’agamba nti ensonga etambule bw’eti saagala ate kuddayo kuwulira muntu agamba nti ate waliwo kino na kino.\nNnina bye mbadde mpulira era bwe kitaatereezebwa wiiki eno, mujja kutegeera nti nze Kamalaby’onna alina Ddamula.\nMUJJA KUTEGERA NTI NZE NNINA DDAMULA\nEbiragiro Kabaka bye yalagira bwe bitaateekebwa mu nkola muntunuulire ababeera wano mu masiro wiiki eno nneeggwaako nga tebiteereddwa mu nkola, mujja kutegeera nti nze nnina Ddamula.\nSsemasonga ya Buganda esooka egamba okunyweza, okutaasan’okukuuma Nnamulondo, Kabaka bw’ayogera ekintu ate oli addamu atya?” Katikkiro yayongeddeko nti omulimu guno gulina okutambuzibwa mu nnono ne mu bukugu kubanga Ssekabaka Muteesa I ennyumba teyagirekamu byuma ngab’omulembe guno okugiteeka mu ebyuma bubeera bukugu.\nBino Katikkiro yabyogeredde ku mukulu kwe yalambuliza Obuganda omulimu ogukolebwa mu masiro e Kasubi nga\nyasookedde mu nju Muzibwazaampalampanga nga mu kweyanjula eri Bassekabaka yagambye nti alina okulumwa olw’omulimu gw’amasiro okutambula akasoobo.\nOMUZAANA YAGOBEDDWA MU MASIRO GANO\nMu kuteeka ekiragiro kya Katikkiro, abavunaanyizibwa ku masiro okuli Nnaalinya Beatrice Namikka, Katikkiro w’e Edward\nMulumba n’Omumyuka ow’okubiri owa Katikkiro wa Buganda, Hajj Mohamood Ssekimpi, basazeewo okugoba omuzaana\nwa Ssekabaka Walugembe Muteesa I, Nabalyo Munyeenye ku bigambibwa nti yeenyigira mu bintu by’obusamize mu\nAbantu bazze mu bungi nga Mayiga yaweerekeddwako baminisita Christine Mugerwa Kasule ne Noah Kiyimba ng’ensimbi 672,000/- ze zaasondeddwa okwabadde abakyala okuva e Ssingo abaleese 400,000.\nKikulu nyo okuwuliriza obulungi nokuganyulwa mumagezi agakuweebwa nga ozimba enyumba. Amasiro gano gatekwa okufuna ebbaluwa eyo bugumu bwekizimbe, eyomuliro okugutaasa, etc nga ekibuga Kampala bwekiri mu matteeka ge nsi zonna agataputa ebibuga. KCCA ensonga zino bazimanyi okuyamba mukuzimba kuno.\nOno no omumyuka wa Kattikiro ate nga yakulira ebya Ssemmatteeka wa Buganda asanyukira bikyamu.\nBuganda terina kyefunye mukufugibwa obumbula obwemyaka 30 bukya abantu baffe battibwa wano e Luweero mu Ssaza lye Bulemezi ate era nemu nsi yonna Buganda. Kikyamu okuwa Obwami abamawanga amalala. Oluvanyuma newabawo okubegayirira okufugibwa obulungi nekisa nokwagala kwa Tonda!\nOn 12th November, 2015 by BembaMusota (website: http://kabakayekka.org.uk)


Bukedde Online - Emitendera gya lomansi egiyamba omukazi okunyumirwa omukwano\nEmitendera gya lomansi egiyamba omukazi okunyumirwa omukwano\nTemukkiriza kuva ku maapu\nEbintu ebizibu okukyusa ku musajja\nOMUZANNYO gw’obufumbo gunyuma abaagalana bagwetegekedde bulungi. Wadde okwetegeka kulina okuba ku sayidi zombi, naye omukazi ateekeddwa okutegekebwa mu ngeri ey’enjawulo.\nOMUZANNYO gw’obufumbo gunyuma abaagalana bagwetegekedde bulungi.\nWadde okwetegeka kulina okuba ku sayidi zombi, naye omukazi ateekeddwa okutegekebwa mu ngeri ey’enjawulo.\nOkutegeka kuno oba Omuzungu ky’ayita ‘romance’ (soma lomansi) nsonga nkulu nnyo era bw’ebulawo olwo akaboozi kaba kafuuse ka kutuusa luwalo naye nga temuba kunyumirwa.\nEkibi, abasajja bangi abatalina bugumiikiriza era abamu balowooza nti ebya lomansi bya kumala biseera.\nNg’oggyeeko abo, waliwo ate abatamanyi ngeri ya kukolamu lomansi sso nga bandiyagadde okumukola okusobola okunyumirwa n’okunyumisa omukwano.\nDr. Rogers Bazigu akolera mu FOH Medical Centre e Nansana agamba nti abaagalana bwe bakola lomansi ayamba omubiri okusumulukuka ne baggwaamu okwetya kwonna.\nAgattako nti mu mubiri mulimu ekika ky’obusimu ekiyitibwa ‘adrenaline’ nga kino bwe kiyitirira kikosa ensonga z’omukwano.\n“Obusimu buno mu mbeera eza bulijjo omubiri gubwetaaga kuba buwa omuntu obuvumu okusalawo amangu eky’okukola mu kiseera eky’okutya.\nMu kiseera ky’okutya, omubiri gugisumulula mu bungi n’etuuka mu bwongo, mu kibumba, mu mawuggwe n’ebitundu ebirala omuntu n’afuna amaanyi n’obuvumu bw’okwetaasa mu ngeri y’okudduka oba okwerwanako.\nMu mbeera eno ebitundu by’omubiri ebitayamba mu kiseera ekyo omuli n’eby’ekyama bisalibwako omusaayi ensonga ebuza abatidde amaanyi g’okwegatta.\nEMITENDERA GYA LOMANSI:\n1 Omutendera ogusooka gwandibadde gwa kusooka kugamba munno ebigambo ebimuwoomera. Muwaaneko nga bwe yakula obulungi era onokoleyo ebimu ku bitundu bye ebikukuba.\n2 Bino bikole nga bw’omuweeweeta ng’otandikira mu ffeesi, ensingo, amabeere n’ebitundu ebirala.\nWeewale okugenda dayirekiti mu bukyala, kiyinza okumuggyako waya ebibadde eby’essanyu ate ne byonooneka.\n3 Tandika okumunywegera ng’ova ku mimwa. Sooka omunywegere mpola oyongezeemu okusinziira ku ngeri naye gye yeeyisaamu.\nOkunywegera kunyuma nnyo singa ogattamu okussa okumukumu okwefaanaanyirizaako gwe bagoba, naye weewale okumussiza mu kamwa kiyinza okumuyisa obulala.\n3 Bw’onooba omunywegedde bulungi ojja kulaba nga yeeyongera okukuyaayaanira. Kati kyusaamu otandike okumunywegera ebitundu bye ebirala naye nga tolekerera mimwa kuba girina akalandira kanene n’ebitundu bye eby’ekyama.\n4 W’onootuukira ku mutendera guno munno ajja kuba ayebye era bw’aba amanyi ky’ayagala era nga teyeetya, ajja kukusaba olambule amatwale ge.\nBwe muba mukyali mu ngoye ajja kukusumulula zzipu y’empale n’amapeesa g’essaati. Kino kiba kiraga nti atuuse ku ssa ly’okunyumirwa ebigenda mu maaso.\n5 Tokemebwa n’otandika emikolo nga tosoose kuyisa ngalo buziba. Bw’otuukayo ng’amazzi agavaayo galimu oluseerera manya nti kye kiseera ekituufu okutandikira ddala emirimu kubanga munno akulindiridde n’amaddu mangi.\n6 Wabula okwongera okumusumulula ppata, amaanyi sooka ogasse mu kakukufa okusibuka abalongo. Kaweeweete mpola nga bw’okafuuwako n’empewo y’omukwano. Engeri gye kaliraanye abalongo nabo tobasuulirira. Bw’onoobakwata obulungi ojja kulaba nga n’ag’emugga geeyongera.\n7 Ate bw’otandika emirimu gy’emmanga eyo, eby’engulu nabyo tobyerabira. Ekkundi, amabeere, ekiwato byonna fuba okulaba ng’obunyonyoogera mu ngeri entuufu ate nga bw’omusonseka obugambo obwongera okumuwaana.\n8 Kino bw’onookikola obulungi ojja kulaba ng’azibirizza era ebigambo by’anaafukumula ojja kubiwulira.\n9 Teweerabira okuddira ekibatu n’okibikka ku bukyala n’onyiga mpolampola ng’anyiga emmere. Kino kijja kwongera okumusumulula, era bw’ataamaleemu kagoba mpozzi nga takwagala kuva ku ntobo ya mutima gwe.\nOMUNTU YANDITUTTE BBANGA KI NG’ANOONYA MUNNE?\nDr. Bazigu agamba nti singa omuntu ateeka essira ku bitundu ebisumulula ppata, eddakiika eziri wakati w’ennya n’ekkumi zimala okusumulula ensulo z’omukwano.\nWaliwo n’ebika by’emmere ebiyamba okusumulula obusimu bw’omukwano.\nBazigu agamba nti amazzi y’emmere esooka omukazi ali mu nsonga z’omukwano gy’alina okwettanira buli budde.\nAnnyonnyola nti omubiri ebitundu 60 ku 100 bikolebwa mazzi. Agamba nti omuntu anywa amazzi agamala asumulukuka mangu nga bali mu nsonga z’omukwano.\nEmmere erimu ekirungo kya zinc nga ensujju, wootameroni, ebinyeebwa n’ebyennyanja mmere nkulu nnyo mu nsonga z’omukwano.\nBazigu agamba nti embeera endala eyamba omukazi okusumulukuka bye birowoozo bye okuba awamu. “Ebirowoozo byo bikuumire ku munno era weewale okulowooza ku bintu ebiyinza okukuwugula n’okukuggya ku mulamwa.”\nEmboozi enyumizibwa nayo erina kuba ku mulamwa. Mu ngeri endala ekifo kisaana okuba ekisikiriza. Amataala agazimeera gasumulula nnyo obwagazi okusinga agaaka nga tegasalako.\nMu ngeri y’emu n’obuyonjo nabwo bwetaagisa nnyo. Obuwoowo obuwunya obulungi busumulula mangu omuntu sso ng’olusu kyangu okuggya omuntu mu mmuudu.\nMisagga aleese Anyau ayambe ku Bazungu\nBannayuganda babakubye amasasi e Juba\n'Obulimi n'obulunzi bunfudde muloodi'\nManU eyiiyiza Scholes\nAllegri ayagala kukola na Evra ogw'okutendeka ManU\nManU eyagala Pocthettino asikire Mourinho


Kkooti gwe yayimbudde ku by'okusaddaaka omwana alula!\nABAKRISTAAYO okuva mu Kkanisa ez'enjawulo bakuhhaanidde mu maka g'omugenzi Bp. Misayiri Kauma e Nsangi okusabira omumyuka w'Omulabirizi w'Obulabirizi bw'e Namirembe Hannington Mutebi omulwadde era ng'ajjanjabibwa e Bungereza nga yeetaaga essaala n'obuyambi bw'ensimbi.\nOkusaba kuno kwabaddewo ku Lwokuna akawungeezi Abakristaayo mwe baasinzidde ne basaba Katonda akwatirwe ekisa omuddu we Omulabirizi amussuuse akomewo ayongere okugenda mu maaso n'okumuweereza.\nBp. Mutebi yatwalibwa e Bungereza okujjanjabibwa wabula ng'abasawo baategeeza nti obujjanjabi yeetaaga bwamaanyi nnyo era nga yeetaaga pawundi 190,000 (eza Uganda zisoba mu kawumbi) okumujjanjabwa.\nBannayuganda ab'enjawulo bwe baawulira nti ssente zino ze zeetaagisa baatandika okutema empenda okuzifuna. Mu kaweefube ono, Gavumenti yasuubiza pawundi 100,000. Omusumba w'Obusumba bw'e Nsangi, Daniel Dumba Ssentamu nga ye yakulembeddemu okusaba kuno yasiimye obweyamo bwa Gavumenti okuwaayo obuyambi kye yagambye nti eno ntandikwa nnene era n'alaga essuubi nti n'endala zigenda kulabika.\nEyakuliddemu okubuulira mu kusaba kuno, Rev. Samuel Nsonga era nga ye yabadde omusaale mu kukutegeka, yakubirizza Bannayuganda okubeera ab'ekisa ku buli muntu ssi nsonga oba bamumanyi oba nedda kubanga kino Katonda ky'ayagala nga oyo yenna akolera banne ebikolwa eby'ekisa naye Katonda alimukwatirwa ekisa.\nYasabye Bannayuganda abaagaliza Omulabirizi Mutebi ebirungi nti tebaggwaamu maanyi olw'obulwadde bwe wabula bongere okumusabira nga tewali kubuusabuusa Mukama agenda kumuwonya.\nYasiimye Abakristaayo abeewaddeyo ne basiiba nga beegayirira Katonda okussuusa Omulabirizi n'abasaba okwongera okusaba n'okusiiba nga Mukama agenda kusinziira ku bino amussuuse.\nYing. Moses Kulabako ng'atuula ku kakiiko k'ebyensimbi mu Bulabirizi bw'e Namirembe yagambye nti n'Obulabirizi tebutudde era buzze busonda ensimbi ez'enjawulo okujjanjaba Bp. Mutebi era n'alaga essuubi nti, bwe banaamala okufuna ssente Gavumenti ze yasuubiza omulimu gw'okunoonya ssente gujja kuba guwewuse olwo Omulabirizi afune obujjanjabi bwennyini bwe yeetaaga.\nGeraldine Kawuma nnamwandu wa Bp. Kawuma era nga mwannyina w'Omulabirizi Harnington Mutebi yeebazizza bonna abababeereddewo n'obuyambi bwonna bwe babawadde n'agamba nti Katonda tajja kulema kubasasula mpeera.\nYategeezezza nti newankubadde nga ssente ezaasabibwa mu ddwaliro ziwulikika nga mpitirivu, ekituufu okusonda kugenda bulungi mu maaso era n'akakasa nti olw'obuyinza bwa Katonda ssente zino zigenda kuwera Omulabirizi ajjanjabibwe.\nBasabye okuggyawo emiziziko ku Visa ne Pasipooti\nKadaga asabye ababaka okutunuuliza Gav't eriiso ejjogi


Lwaki Katonda yalonda Israeli okuba amabntu be abalonde?\nMu kwogera ku nsi ya Israeli, Ekyamateeka 7:7-9 etugamba “Mukama teyabassaako kwagala kwe, so teyabalonda, kubanga mwasinga eggwanga lyonna obungi; kubanga mwali batono okusinga amawanga gonna:8 naye kubanga Mukama abaagala, era kubanga ayagala okukwata ekirayiro kye yalayirira bajjajja bammwe, Mukama kyeyava abaggyamu n'engalo ez'amaanyi, n'abanunula mu nnyumba y'obuddu, mu mukono gwa Falaawo kabaka w’e Misiri.Kale manya nga Mukama Katonda wo ye Katonda; Katonda omwesigwa, akwata endagaano n'okusaasira eri abo abamwagala ne beekuuma ebiragiro bye okutuusa emirembe olukumi;”\nKatonda yalonda ensi ya Israeli okuba abantu Kristu mwanayita okusobola okuzaalibwa—okuba otulokole okutujja mu kibi n’okufa. (Yokaana 3:16). Katonda yasooka kusuubiza mulokozi nga Adamu ne Kaawa bamaze okw’onoona (Oluberyeberye 3). Katonda oluvanyuma yalaga nti omulokozi agenda kuva mu lunyiriri lwa Yiburayimu, Isaaka, ne Yakobo (Oluberyeberye 12:1-3). Yesu Kristu y’ensonga enkulu lwaki Katonda yalonda Israeli okuba abantu be abalonde. Katonda yali teyeetaga kuba na bantu balonde, wabula yasalawo okukikola bwatyo. Yesu yalina okuva mu gwanga erimu era Katonda kyeyava alonda Israeli.\nWabula, ensonga lwaki Katonda yalonda Israeli teyali ya kuzaala Mulokozi kyokka, Katonda yayagala Israeli egende esomese ebikwata ku Katonda. Israeli lyali lirina kuba gwanga lya Bakabona, ba Nnabbi, era abaminsane eri ensi. Ekigendererwa kya Katonda kya Katonda kyali nti Israeli ebeere egwanga ely’enjawulo erisongera abalala eri Katonda n’ekisuubizo kye eky’omununuzi,era omulokozi. Ebiseera ebyasinga Israeli yalemererwa ekkatala lino. Wabula ekigendererwa kya Katonda— okuleeta omulokozi mu nsi—kyatuukirizibwa bulungi okuyita mu Yesu Kristu.


Bukedde Online - Engeri Paasita w’e Kenya gy’afezeemu Abazungu ng’abaguza aba ana ab’ebyamagero\nPAASITA Munnakenya omufere bamutisse ku nnyonyi ne bamuzza ku butaka okuva mu Bungereza gy’amaze emyaka 14 lwa kubba baana mu malwaliro n’abanjula mu kkanisa ye nti baana ba kyewuunyo, abakazi be bafuna ng’amaze okubasabira!\nPaasita Deya (wakati) lwe yasisinkana Kkwiini.\nObufere bwa Paasita Gilbert Deya 65, owa Gilbert Deya Ministries mu kibuga Peckham mu South London bw’efaanaanyirizaako obwa bapaasita b’abalokole bangi mu Uganda.\nDeya yali yakuba abagoberezi be ‘akatabo’ nti asobola okusabira abakazi abatazaala, abakuliridde n’abo abalina obulemu bwonna obubagaana okuzaala, nti okumanya essaala ye ekola, mu myezi ena ng’akusabirre, ne bw’oba teweegasse na musajja ozaala omwana ow’ekyewuunyo!\nKyokka bazuuliddwa luvannyuma nti abaana abadde ababba mu mawanga ga East Afrika omuli ne Uganda, okusingira ddala mu ddwaaliro lya Pumwani Maternity Hospital mu Kenya gye kyazuuliddwa nti yabbayo abaana abamanyiddwaako bataano.\nEkimu ku kyambalo ky’Obwassabasumba ky’abadde akozesa okufera.\nOmusango gumaze emyaka egisoba mu 10 nga gumusinze, naye akoze obukodyo bwonna obutazzibwa Kenya okutuusa enjogera ya guluma yaguzza bw’etuukiridde, wiiki eno ne bamuzza e Kenya.\nMu kibuga Peckham e Bungereza, Deya abadde yeeyita ‘Ssaabasumba w’e Peckham, nga yatungisa n’ekyambalo ng’ekya Ssaabasumba ky’akozesa okufera abantu.\nEnjiri ye nga bw’olaba bano abakugamba nti jjangu n’eggi, enkoko oba ente ofune ekyamagero kyo, eyiye abadde awetera ku kya kusabira bakazi abagumba, ababuliddwa abaana n’abakazi abakuliridde mu myaka nga tebakyazaala, nti ye essaala ye ekola nnyo era omwana ofuna nga wa mwwoyo mutukuvu!\nEra kyazuuliddwa nti abantu bangi ababbyeeko ssente buwanana, anti ‘abaguza’ abaana ab’omwoyo omutukuvu sso ng’ababbye bubbi. Kino kizzeewo nga mu malwaliro mangi mu Uganda babba abaana ku bakazi abakyali mu leeba.\nOkusinziira ku mawulire g’e Bungereza aga Daily Mail, Deya abadde yeetaagibwa gavumenti ya Kenya avunaanibwe emisango gy’okuwamba n’okutunda abaana bataano be yawamba wakati wa 1999 ne 2004.\nEkkanisa ya Deya okusinziira ku kibanja kye ku yintanenti, eweza abagoberezi 34,000 mu Bungereza mwokka, kale abadde n’abantu bangi b’asobola okukamulamu ssente.\nObuvuyo bwa Deya bwatandika mu 2004, ye ne mukyala we Mary bwe baatandika okutegeeza nga bwe basobola okusabira abakyala abagumba n’abo abaayitako emyaka egizaala nga tebakyagenda na mu nsonga ne bazaala olw’amaanyi g’essaala!\nKigambibwa nti abadde abba abaana abali wansi w’emyaka 14 era wakati wa 1999 ne 2004 yabba abaana abasukka mu bataano mu ddwaaliro ly’e Kenya.\nGavumenti ya Kenya yatandika okunoonyereza n’okusaba Bungereza okubawa Deya azzibwe ku butaka gye yazza emisango gino avunaanibwe mu 2007 kyokka Deya abadde akuumibwa amateeka g’eddembe ly’obuntu mu Bungereza n’alema okuzzibwa ku butaka kati emyaka 10 be ddu!\nEyaliko minisita w’ensonga z’omunda mu Bungereza, Theresa May yalagira Deya azzibwe mu Kenya owozesebwe kyokka ekiragiro kino kyagwa butaka okutuusa jjo ly’abalamu abalamuzi bulijjo gy’addukira lwe bakkiriziganyizza ne bayisa ekiragiro azzibwe mu Kenya era nga kati akuumibwa mu kkomera okutuusa August 10 okuwuliriza okusaba kwe okw’okweyimirirwa.\nOmuduumizi wa poliisi y’e Kenya, Joseph Boinnet yategeezezza nti Deya yazziddwa mu Kenya era oludda lwa gavumenti oluwaabi lwetegefu okumutwala mu kkooti avunaanibwe.\nDeya abadde agamba abagoberezi be nti yaweebwa ekitiibwa kya Ssaabasumba mu Amerika mu 1992.\nKyokka abamumanyi nga bagamba nti Deya kuva mu myaka gya 1980 ne 1990 ng’atandika ng’abuulira njiri ku nguudo, kale nga beebuuza obwassaabasumba gye yabuggya!\nAte ng’okuva e Kenya, yagenda butereevu e Bungereza ne mukyala we ne batandika okufera Abazungu.\nOLUGENDO LW’OKUMUZZA E DEYA\nDeya yasooka kukwatibwa e Kenya mu December wa 2006, poliisi yaayo bwe yakolagana n’Ensi yonna ng’emulanga kubba baana.\nDeya yeekubira enduulu mu kkooti z’e Bungereza, nti ssinga azzibwa e Kenya kijja kuba kirinnyirira eddembe lye ery’obuntu, wabula abalamuzi mu November wa 2007 kino ne bakiwaako ensala nti tewali ddembe lyonna liba lirinnyiriddwa.\nMu mwezi gwe gumu, Home Secretary wa Bungereza Jacqui Smith, yayisa ekiragiro okutikka Deya azzibwe e Kenya, kyokka Deya n’addukira mu kkooti ng’agamba nti mu kkomera ly’e Kamiti gye yali agenda okusibibwa batulugunya abasibe.\nEbyo yabitegeeza kkooti mu London mu December wa 2008, kyokka mu October wa 2008 yali amaze okussaayo ekiwandiiko ekirala ng’agamba nti e Kenya bamwagala lwa byabufuzi.\nMu August wa 2009, Home Secretary wa Bungereza Alan Johnson, yayimiriza okuzza Deya e Kenya bamale okunoonyereza ku mbeera z’ekkomera.\nAte mu October wa 2009, Deya n’ajja n’ekiwandiiko ekitaategeerekeka okuva mu bakulira ekkomera lya Kamiti ng’agamba nti e Kenya baami bamuggyeeko emisango gyonna, era bwatyo n’asigala mu Bungereza, kyokka mu June wa 2011, Gavujmenti ya Kenya yaweereza okwemulugunya kwayo, nti Deya ekiwandiiko kye yawa kkooti e Bungereza yali akijingiridde bujingirizi!\nMu September wa 2011, Home Secretary wa Bungereza Theresa May, yaddamu okulagira okuzza Deya mu Kenya, kyokka Paasita ne yeekubira enduulu ng’agamba nti ekkomera gye bamutwala bajja kumutulugunya nnyo.\nKino kyawaliriza mu November wa 2013, Lord Ramsbotham okuva mu Bungereza n’akyalira ekkomera ly’e Kamiti mu Nairobi era n’ategeeza nti embeera zaalyo zimatiza. Mu October wa 2015, Muky. May yaddamu okulagira Deya azzibwe e Kenya owozesebwe naye era tekyakolebwa.\nOmwaka oguwedde, Deya yaddamu n’afuna ebiwandiiko ebirala nga biraga era nti Gavumenti ya Kenya tekyalina musango gw’emuvunaana era n’ebibaluwa bibakuntumye tebikyakola. Kyokka tebyaliko mikono na sitampu gy’abakungu mu Gavumenti ya Kenya era yabyegaana.\nOkuva olwo entegeka z’okutikka Deya ne zitojjera buto, okutuusa omwezi guno lwe yakomezeddwaawo.\nWuuno Tekinologiya America gweyakozesezza okutemula eyatemula abantu e Kenya\nOmukulembeze wa S. Korea alina bakomando abakazi ab’omutawaana


Ettaka lye Lusanja lya Kiconco mulyamuke mu nnaku 30, Kkooti enkulu esazeewo - Watchdog Uganda\nEttaka lye Lusanja lya Kiconco mulyamuke mu nnaku 30, Kkooti enkulu esazeewo\nKKOOTI Enkulu mu Kampala kyadaaki emase n’esala omusango gwe ttaka lye Lusanja mu Wakiso.\nKati omusuubuzi Medard Kiconco ye nannyini omutuufu owe ttaka lino elibaddeko enkayana ez’amaannyi okuva mu gwe kkumi omwaka oguwedde, era omulamuzi agambye nti abatuuze abaliriko balina okulyamuka obutasukka nnaku 30 okuva olwaleero.\nEttaka lino lisangibwa ku bulooka 206, Poloti 271 Ssaza Kyadondo, era nga kwali kwasengako abantu ne bazimbako n’amayumba ag’obuwangaazi, kyokka ne gamenyebwa oluvanyuma lw’omusuubuzi Medard Kiconco okugenda mu kkooti n’afuna olukusa olubagoba ku ttaka lye.\nKiconco olwamala okufuna ekiwandiiko kya kkooti n’atuukirira Poliisi ye Kasangati okusobola okumuyamba okuteeka ekiragiro ky’okusengula abantu mu nkola, era amayumba gonna agali ku ttaka lino ne gamenyebwa.\nKino kyawaliriza abantu bangi nga kwotadde n’omukulembeze we Ggwanga okugendako e Lusanja okulaba ogubadde, era abatuuze ensonga ne bazikwasa Kkooti enkulu eyasooka okusalawo nti baasengulwa mu bukyamu.\nKino kyawaliriza Kiconco okugenda mu kkooti yeemu nga asaba emukkirize alage obwanannyini bwe ttaka lino nga agamba nti lilye era alilinako ne biwandiiko.\nWabula olwaleero Omulamuzi Tadeo Asiimwe bwabadde awa ensala ye mu musango guno agambye nti Kiconco kituufu ye nanyini ttaka lino kubanga ye yaligula ku eyali nannyini lyo Paul Bitarabeho mu mwaka gwa 2013. Era yafuna obwananyini bwalyo mu mwaka gwa 2016.\nOmulamuzi era agambye nti abantu 127 ababadde bakayanira obwanannyini ku ttaka lino beesenzaako bwesenza kuba tebalirinaako yadde akakwate, nagamba nti bano balekerera okugula ku nannyini omutuufu Paul Bitarabeho, ne basalawo okukolagana ne Crispa Bitarabeho ataalina buyinza bwonna ku ttaka lino, era nga kati baliriko nga abesenzaako mu bumenyi bwa mateeka.\n“Kiconco asobolera ddala n’okubavunaana kubanga omusango gw’okwesenza ku ttaka ly’omuntu nga temumaze kumusaba lukusa gwa nnaggomola era bwaguwaaba guyimirira” Omualamuzi bwagambye.\nBino olugudde mu matu g’abatuuze be lusanja ne benyamira era abamu ne bazirika, era ne batwalibwa mu malwaliro nga bataawa.\nAbamu bategezezza nti bagenda kwogera ne ba Puliida babwe abakulemberwa Erias Lukwago balabe ekiddako.\nKIU, Oxfam host Inter-University Youth Dialogue to combat climate change


Bukedde Online - Omusuubuzi w'oku Luwum bamutidde mu buliri\nBannayuganda abali ebweru balaajanidde Gavumenti...\nOMUSUUBUZI w’engoye mu Kampala attiddwa mu ntiisa, abazigu bwe bamulumbye mu maka ge e Najjanankumbi ne bamufumita ebiso ebimuttiddewo, ekirese abatuuze nga batankana enfa ye.\nOmugenzi Bakebwa (atudde) ne famire ye\nSam Bakebwa 54, omutuuze mu Kwota Zooni mu muluka gw’e Najjanankumbi II, mu munisipaali y’e Lubaga, ye yasangiddwa mu buliri bwe ng’attiddwa mu kiro ekikeesezza olwa Ssande.\nBakebwa abadde musuubuzi ng’alina edduuka eritunda n’okusuubuza engoye z’abakyala, engatto z’abakyala n’abaami n’ensawo, ku Luwum Street mu Kampala ku kizimbe kya “The Arcade”.\nPoliisi ng'eriko byebuuza mutabani w'omugenzi\nYatemuddwa abantu abatannategeerekeka, abaamulumbye mu maka ge mu buliri bwe mu kiro ky’Olwomukaaga ne bamufumitafumita ebiso mu kifuba ne mu lubuto ebyamuggye mu budde.\nDenise Kesiime, muwala w’omugenzi, abadde abeera naye awaka agambye nti, nnyina Winfred Kanyaheru Bakebwa abadde taliiwo nga yagenda mu mikolo gya kkanisa egy’ekibiina kya Mothers Union e Kabale gye yagenda ku Lwokuna, ye Denise n’asigala awaka ne kitaawe wamu n'omukozi gwe bamanyiko erya Fred abadde yaakaleetebwa wiiki emu ayambeko ku mirimu.\nAgamba nti, “Ku Lwomukaaga nava awaka okugenda okukola, taata ne mmulekawo kuba ye abadde amaze ebbanga nga takola okuva bwe yalongoosebwa kkansa w’oku bwongo kati emyaka etaano, nga ku dduuka maama y’abeerayo.\nNakomyewo ekiro ssaawa nga 3:00, nga geeti yonna nzigule n’enzigi n’amadirisa ekintu ekitali kya bulijjo, nayise omukozi Fred nga simulaba ne taata nga simulaba, kwe kusalawo ngira nkola ebyange.\nBwe zaaweze ssaawa 4:00 ez’ekiro ng’omukozi simulaba, kwe kusalawo mbanoonyeko, nazzeemu ne mpita taata nga tanyega, kwe kugenda mu kisenge kye, nasanze ali bwereere nga yeebase kyabugazi mu kitaba ky’omusaayi.\nNafulumye ne mpita abapangisa n’abakozi mu galagi etuliraanye ne bajja, okwekebejja taata nga yatemuddwa, baamufumise ebiso mu kifuba ne mu lubuto, twayise poliisi eyazze ekiro n’eggyawo omulambo.\nEkisinze okutwewuunyisa tewali kintu na kimu kye babbye, kuba n’emmotoka ya taata empya ekika kya Klugger UAZ 189E eyabaddewo tebaagitutte okuleka omufaliso gw’omukozi Fred gwokka gwe tutalabako.\nYe Fred teyasangiddwaawo awaka ne kati tetunnaba kumulaba, naye tukyasobeddwa oba yeenyigidde mu kutemula taata, oba nga naye yatuusiddwaako obulabe tetumanyi kituufu, kuba ebintu bye byonna weebiri.\nFred tubadde twakamufuna wiiki emu, waliwo mukwano gw’omugenzi eyamutufunira, naye tetulabawo nsonga yonna ebadde esobola kumukozesa kino.\nAbaatemudde taata baatutte obudde bwabwe ne basiimuula omusaayi mu nnyumba n’okwoza amasuuka kwe baamuttidde, ebbaafu y’amasuuka yo esangiddwa mu galagi omukozi gy’abadde asula ne bagenda nga bayiwaayiwa kaamulali buli wamu”.\nDaniel Nuwagaba Bakebwa, mutabani w’omugenzi omukulu agamba nti, mwannyina Kesiime yamukubidde essimu ku Lwomukaaga ekiro ng’amutegeeza nti kitaabwe afudde kwe kudduka n’ajja era yasanze nga yattiddwa omulambo ne bagutwala e Mulago.\nMuhammad Ssemmambo, atwala poliisi y’e Najjanankumbi agambye nti, bakutteyo omuntu omu ategeerekeseeko erya Dawa ng’ono mukubi wa ngatto, yalabibwako emirundi esatu ng’ayingira mu maka g’omugenzi nga bw’afuluma.\nEdduuka lya Bakebwa erisangibwa ku Luwum Street\nNti bakyalina ebintu eby'enjawulo bye bakyekkaanya mu kutemulwa kwa Bakebwa, ng’okunoonyereza bwe kugenda mu maaso nti era essaawa yonna bayinza okubaako abantu abalala abakwatibwa bayambeko okunoonyereza.\nBagguddewo omusango gw’obutemu n’okubulawo kw’omuntu ku fayiro SD; 03/03/09/2017.\nDawa okukwatibwa ayogedde ebitakwatagana omuli, okusooka okuwakana nti tannajjako waka ate n’amala n’akkiriza nti yazzeewo mulundi gumu kubanja ssente za ngatto kyokka n’atasangawo muntu, ate olwamaze n’akkiriza nti yazzeewo emirundi esatu, ekiraga nti waliwo ky’akimanyiiko.\nYe nnamwandu, Winfred Kanyeheru naye teyasangiddwa waka mu kiseera omugenzi we yatemuliddwa kubanga yabadde aliko emikolo gy’ekibiina kya Mothers Union gye yali yagendako e Kabale, wadde omugenzi yafa ku Lwamukaaga ne bamutegeeza naye yatuuse ku Mmande ku makya ekyalese bangi nga baliko akabuuza.\nOmugenzi abadde n’obutakkaanya awaka\nOmu ku bakulembeze b’ekitundu ky’e Najjanankumbi, ataayagadde kwatuukiriza mannya agambye nti, omugenzi Bakebwa, yalinako obutakkaanya ne mukyala Kanyaheru, era ensonga ne bazitwalako mu boobuyinza ne zigonjoolwa, ng’entabwe eva ku mupangisa Omucongo, Bakebwa gwe yali yapangisa ennyumba, ng’ono Kanyaheru yali amwekengera okwagala bba kuba yali anyumya nnyo n’omugenzi nga ye taliiwo.\nAgamba kino kyatabula amaka gaabwe okutuusa omukyala oyo bwe baamufunira ennyumba endala n’ava mu maka ago.\nOmuzigo omukozi w’awaka mw’abadde asula. Mwasangiddwaamu ebbaafu erimu amasuuka g’omugenzi nga goozeddwa.\nNti ate ne ssente z’obupangisa bw’amayumba gaabwe, nazo babadde bazirinako obuzibu ng’omukazi ayagala y’aba azivunaanyizibwako, kyokka ng’omugenzi takkiriza kintu kino nti wadde naye yali takyakola abeera waka, naye ng’akyayagala okubeerako ne ssente mu nsawo.\nAbamu ku batuuze baagambye nti, obutakkaanya buno bwatuuka wala nti era omukazi olumu abadde tasula waka, nga waliwo e Nyanama gye yafuna ennyumba mw’asula, kye balowooza nti nakyo kyandiba kyavuddeko obuzibu buno.\nNti ate omugenzi alina muwala we abeera ebweru w’eggwanga, abadde yaakamusindikira ssente nnyingi, nazo basuubira nti yandiba ensibuko y’obutemu buno, wabula yo poliisi yabakanye dda n’ogw’okunoonyereza era amaka g’omugenzi gakuumwa poliisi.\nOmulambo gukyali mu ggwanika e Mulago.


ABAGANDA BATUNULA MU BUZIRA BWA SSEKABAKA MWANGAII – ababaka\nHome Topic ABAGANDA BATUNULA MU BUZIRA BWA SSEKABAKA MWANGAII\nABAGANDA BATUNULA MU BUZIRA BWA SSEKABAKA MWANGAII\nHome › Forums › Ababaka Discussions for Unity and Peace › Masangaanzira / Crossroads › ABAGANDA BATUNULA MU BUZIRA BWA SSEKABAKA MWANGAII\nJune 4, 2014 at 8:47 am #18366\nKampala | Jun 03, 2014\nMinisita wa Buganda avunaanyizibwa ku byamateeka n’ensonga za Ssemateeka Mw. Apollo Makubuya asabye wazimbibwewo ekuijjukizo kya Ssekabaka Daniel Basammula Mwanga ll ng’omu ku bamwoyo gwa ggwanga abaalwanyisa ennyo obufuzi bw’amatwale mu kifo ky’okumuvumiriranga obuvumirizi olw’okutta Abajulizi.\nMw. Makubuya agamba nti yeewuunya okulaba nga Kabaka Mwanga ll talina kijjukizo kyonna eky’olukale ekimujjukirwako sso nga ye ne muganda we Ssekabaka John Kabarega owa Bunyoro, baalwana masajja okutaasa ensi zaabwe obutawambibwa Bungereza ne balemererwa bulemererwa.\nEkifaananyi kino kyakubirwa Bukumbi e Mwanza mu 1885. Abajulizi 20 baali bagenze kwaniriza Msgr. Leon Livinhac eyali aweerezeddwa mu Buganda. Wano baali tebannafuuka Bajulizi.\nAgattako: Ne Gen. Gabriel Kintu, eyali omuduumizi w’abayeekera Abakatoliki, abaalwanirira ennyo Ssekabaka Mwanga, ne bwe yali amaze okuggyibwa ku Nnamulondo mu 1897, ne batuuka n’okusala ensalo okugenda e Tanzania mu 1914, nga Ssematalo eyasooka (1914-1918) abaluseewo, gye baalwanira ku ludda lwa Girmaani nga bagenderera okufuumuula kuno Abangereza, naye talina kijjukizo kyonna nga mwoyo gwa ggwanga.\nAbagabe ba Kabaka abaamulyamu olukwe ne bakulembera eggye eryamuwambira e Lango nga Apollo Kaggwa, Semei Kakungulu ne Andreya Luwandagga buli omu Abazungu gwe baasasula Lupiya 1,000 olw’okuwamba Kabaka waabwe lwaki batenderezebwa mu kifo ky’okuvumirirwa obuvumirirwa?\nOkumanya Mwanga yali muganzi eri abantu ba bulijjo, bwe baawambibwa ne Kabaleega ne baleetebwa e Kiteezi mu Kyaddondo gye baggyibwa okutwalibwa ku mwalo e Busaabala okusaabazibwa okuwang’angusirwa e Sesere, Abazungu n’abaleebeesi baabwe baali balowooza nti abantu bagenda kubajeeja, kyokka baalabira awo nga basimba ku luguudo okussa ekitiibwa mu Kabaka waabwe, era nga basaba Abazungu bamusonyiwe.\nEkirowoozo kye baalina okumusibira mu Lubiri e Mmengo baakisazaamu ne basalawo kumuwang’angusiza ddala kubanga baali bakimanyi nti Abaganda baali basobola okwegugunga ne bamuzza ku Bwakabaka.”, bw’agamba Makubuya yabadde ayitaayita mu katabo, “Mwanga ll: Resisitance to Imposition of Colonial Rule in Buganda 1884-1899” akawandiikibwa kakensa w’ebyafaayo, Polof. Samwiri Lwanga Lunyiigo.\nYagambye nti yeewuunya abantu okutendereza abakuza ba Ssekabaka Daudi Cwa ll nga Apollo Kaggwa, Stanislas Mugwanya ne Zakariya Kisingiri, olw’okwekobaana n’Abangereza ne baggya obuyinza ku Kabaka ne babweddiza nga bayita mu ndagaano ya 1900 n’agamba nti singa baali balumirirwa ensi yaabwe, tebandifeebezza Buganda eyali ensi eyeemalirira okufuuka pulovinsi mu Uganda ekuumibwa.\n“Waakiri bwe twandizzeemu okwefuga, twandibadde twemalirira nga bw’olaba Rwanda, Burundi oba Obwakabaka bwa Lesotho oba Swaziland,” bwatyo bwe yategeezezza n’agattako nti n’endagaano ya 1955, gye batenda nti yaggya Kabaka mu lwokaano lw’ebyobufuzi, yayongera bwongezi kumunafuya nti era Abaganda si kye baali baagala.\nMw. Makubuya akkiriziganya ne Polof. Lunyiigo nti abawandiisi b’ebyafaayo bya Buganda ne Afirika babadde ne kyekubiira nga balaga abaalwanyisa obufuzi bw’amatwale nga Mwanga ng’abatemu sso ng’Abazungu nga Capt. Lugard be batemu bennyini n’anokolayo lwe baayokya Ekereziya y’e Lubaga, Kabaka Mwanga n’addukira ku Bulingugwe enkumi n’enkumi z’abantu battirwayo oba okubbira mu nnyanja Nalubaale baleme okuttibwa emmundu luwandula masasi, nti kyokka Abangereza kantanyi wa Paundi za Bungereza 10,000 baamusasula baminsani b’e Lubaga bokka Kabaka n’abantu be abattibwa tebaaliyirirwa.\nEkyafaayo ekirala ekikulu mu katabo kano, ekitatera kwogerwako kwe kuba nti nga Mwanga ne Kabarega bagenda bati okusaabazibwa, baabatizibwa omuminsani Omupolositante, John Ashe amannya ga Daniel ne John wadde nga kimanyiddwa nti Mwanga eddiini yasomanga ya Kikatoliki.\nKabaka Mwanga nga bwe yakuba Olubiri e Mmengo, omuwandiisi omu J.S. Kasirye (Abateregga ku Namulondo ya Buganda kye agamba nti ekifo ekitatama), n’asimisaawo n’ennyanja mu Ndeeba, gye yagambye nti yali tawuliranga ku Kabaka mulala yali agisimisizza.\nE Mmengo ye wasaanidde okumuzimbira ekijjukizo. Kasirye agamba nti Mwanga okutta Abaajulizi yaweesa Buganda ne Uganda ekitiibwa.


Abatabbuliiki bakaaye: ‘Gavt. etuliyirire olw’okuzinda omuzikiti gwaffe e Nakasero’\nABATABBULIIKI baagala Gavumenti ebaliyirire ensimbi eziri mu bukadde 100 mu musango gwe baagiggulako olwa poliisi okulumba omuzikiti gwabwe e Nakasero gye buvuddeko n’etwala n’ebintu byabwe ebitali bimu.\nOmusango gwatandise ku Lwokutaano okuwulirwa omulamuzi wa kkooti Enkulu Musa Ssekana oluvannyuma lw’okumala omwaka mulamba nga tegufuna mulamuzi aguwulira.\nOfiisi ya Ssaabawolereza wa Gavumenti yasindise looya Sylvia Cheptai.\nLooya w’Abatabbuliiki Isack Ssemakadde yagambye nti musanyufu nti omusango gwabwe gufunye omulamuzi.\nOmulamuzi yalabudde enjuyi zombi okwetegeka kubanga ayagala okuguwulira mu lunaku lumu lwokka.\nAtaddewo olwa June 26, 2018 okuva ku ssaawa 2:30 ez’oku makya amalirize ku ssaawa 7:00 ez’emisana.\nLooya w’Abatabbuliiki Isack Ssemakadde yasabye omulamuzi omusango agusse mu kkooti ya bonna ennene okusobozesa Abasiraamu bonna okubeerawo kyokka n’agaana nti mu kkooti ye mwe muli emizindaalo n’ebyuma ebikwata amaloboozi ku ntambi.\nEBYABULA MU MUZIKITI\nSsemakadde yagambye nti mu ofiisi etwala Abasiraamu ku Hijja, babbamu doola 7,820 (obukadde 28), ssente za Uganda 2,900,000/-, kompyuta ebalirirwamu 1,500,000/- ne fayiro ezenjawulo ate mu ofiisi ya Ummah House balumiriza nti babbamu kompyuta n’ebiwandiiko ebirala.\nLooya Ssemakadde yawadde kkooti olukalala lw’ebintu Abasiraamu bye bagamba nti byabbibwa okuva mu muzikiti ate ebirala nti abaserikale baabireka babyonoonye era baagala kkooti eragire Gavumenti ebisasule.\nMu ofiisi ya Amiiru Ummah babbamu obukadde 7 n’emitwalo 50, ate ssente eziva mu bintu ebyenjawulo nga paakingi ya mmotoka, amasannyalaze, amaduuka, emizindaalo, ebintu ebiterekebwa mu muzikiti, ssente ezikung'aanyizibwa okuva mu Basiraamu okukola emirimu byonna nga bibalirirwa mu bukadde 14 nabyo tebirabikako.\nOlukalala lulaga pikipiki mukaaga ezaatwalibwa n’ezimu ku kaadi ebibalirirwa mu bukadde 16. Ssemakadde yategeezezza nti ebintu byonna bye baafiirwa mu kikwekweto kino bibalirirwa mu bukadde 100.\nOmwogezi w’olukiiko olufuga Abatabbuliiki Sheikh Siraje Nsambu Kifampa yategeezezza nti baasalawo okwekubira enduulu mu kkooti kiyambe n’amasinzizo amalala obutaddamu kumala galumbibwa baserikale.\n“Twagala kkooti eyise ekiragiro ekigaana ebitongole by’ebyokwerinda okuddamu okulumba essinzizo lyonna omuli Klezia, Kkanisa n’Omuzikiti,” Kifampa bwe yagambye.\nOlwavudde mu kkooti, baatuukidde mu Juma eyabadde mu muzikiti gw’e Nakasero ne banjulira Abasiraamu ebibaddeyo.\nKyokka Abasiraamu beemulugunyizza olwa kkooti eyagaanye okukkiriza Sheikh Siraje Kawooya okweyimirirwa ng’ate ddembe lye.


Poliisi eyisizza amateeka ku bikujjuko by’okumalako omwaka.\nPoliisi eyisizza amateeka ku bikujjuko by’okumalako omwaka omuli n'ebivvulu by'abayimbi.\nOmwogezi wa Poliisi mu ggwanga, Emilian Kayima asinzidde ku Sheraton hotel mu lukung’aana lw’abamawulire oluyitiddwa Ssabavvulu Balaam Barugahara ategese ekivvulu ekitumiddwa ‘Ugmix Dance party’ nga December 31 mu bimuli bya Sheraton\nN’alabudde abagenda okwetaba mu bikujjuko bino okwewala okukola effujjo era bagoberere ebiragiro ebibaweereddwa mu bifo gye banaabeera okusobola okukuuma emirembe ate basanyuea mu mbeera ey’obuvunannyizibwa\nKayima agambye nti poliisi ng’ekolera wamu n’ebitongole by’okwerinda ebirala bayungudde abasirikale abasoba mu 2000 n’embwa ennawunyi okunyweza eby’okwerinda n’obutebenkevu mu Kampala ne mu bifo awategekeddwa ebikujjuko\nokuva ku kkono; Martin Bredenoord omumyuka w'akulira wooteri ya Sheraton, Balaam, Edger Kulayigye DPC wa CPS Kampala ne Emilian Kayima.\nKayima agamba baweze okwokya ebipiira n’ebintu ebirala mu nguudo, okuvuga ng’otamidde, okuvuga ebidduka endiima, okukola effujjo n’ebirala era nga poliisi eyungudde basajja baayo abagenda okubeera mu bifo eby’enjawulo okutangira abamenyi b’amateeka.\nAlabudde abategese ebivvulu n’ebifo abantu gye bagenda okusabira okumalako omwaka okukolagana ne poliisi okunyweza ebyokwerinda ate abatanafuna lukusa lwa poliisi oba okutuukiriza ebisaanyizo ebipya ebyasiddwawo ku bategesi b’ebivvulu tebagenda kukirizibwa kukola.\nAbateeseteese okutulisa ebiriroliro mu kiro nabo bassiddwaako amateeka.\nKayima ategeezezza nti abantu ssekinnoomu n’amakampuni agasooba mu 900 be baasabye olukusa okutulisa ebiriroliro era basunsuddemu abatuukirizza ebisaanyizo omuli;\nokumanyisa poliisi n’abantu abaliraanye ebifo byabwe nga bwe bagenda okutulisa ebiriroliro n’okuba nti tebikosa bulamu bwa bantu.\nMu kiseera ky’okubitulisa wateekeddwa okubeerawo abaserikale era tebiteekeddwa kusussa ddakiika 10 ate omuduumizi wa poliisi mu kitundu ekyo yeesigaliza obuyinza okuyimiriza okutulisa ebiriroliro mu kifo singa akizuula nti biyinza okuba eby’obulabe oba ng’ekifo si kitebenkevu.\nBano oluvannyuma lw'olukung'ana lwa Bannamawulire balambudde ekifo Balaam wategese ekivvulu.


BESIGYE yasoose kugaana kukola siteetimenti ku poliisi e Moroto we yaggyiddwa okutwalibwa mu kkooti wakati mu kwerinda okw’amaanyi. Kkooti yabadde yeebunguluddwa abaserikale nga ne munda bayimiridde buli wantu, olwo Besigye n’ayingira mu kaguli.\nKkooti teyabaddemu bantu baabulijjo okuggyako Roland Mugume, omubaka wa munisipaali y’e Rukungiri. Besigye yatuusiddwaayo ku ssaawa 12:30 akawungeezi ku Lwokutaano era mu kaguli mu maaso g’omulamuzi Charles Yeise yamazeemu eddakiika ttaano zokka n’asomerwa emisango gy’okulya mu nsi olukwe n’asindikibwa ku limanda okutuuka nga May 25, 2016.\nEmisango: omuwaabi wa Gavumenti yategeezezza nti Besigye ng’asinziira mu bifo eby’enjawulo, azze yeerangirira nga bwe yawangula okulonda Pulezidenti ku bitundu 52 ku 100. Teyakomye awo, yagenze mu maaso ne yeerayiza ku Bwapulezidenti ng’amanyidde ddala nti Bannayuganda baakuba akalulu akaategekebwa akakiiko k’Ebyokulonda era akakiiko ke kavunaanyizibwa okulangirira omuwanguzi. Ebikolwa ebyo bya kulya mu nsi lukwe. Omulamuzi yagambye nti Kkooti ye terina buyinza kuwozesa misango gya kulya mu nsi lukwe, kwe kumusindika ku limanda.\nBesigye talina kye yayogedde. Yabadde amaze okutegeeza ku poliisi e Moroto nti talina ky’ajja kukola okutuusa ng’alabye balooya be. Ne siteetimenti eyamulagiddwa okukola ku poliisi n’agigaana. Mu misango gino, asuubirwa okugattibwako ebikonge bya FDC okuli Wafula Oguttu akulira oludda oluvuganya mu palamenti ne Wasswa Biriggwa ssentebe wa FDC abaalabiddwa mu katambi nga Besigye alayira.\nEggulo (Lwamukaaga) Ssentebe wa FDC e Moroto Simon Nangiro yakedde mu kkomera e Moroto okulaba Besigye kyokka Bukedde we yayogeredde naye nga tebannaba kumukkiriza kumulaba. Besigye poliisi yamukutte ku Lwakusatu bwe yeemuludde ku baserikale e Kasangati n’ayingira ekibuga.\nOkuva awaka yafulumidde mu ttanka y’ekimotoka ky’amazzi ekyakedde okumutwalira amazzi. Karamoja kifo ekirina ebyafaayo by’okusibirayo abawakanya Gavumenti. Ku mirembe gy’abafuzi b’amatwale, Abazungu baggalirayo nnyo Bannayuganda abaalwanirira obwetwaze okuli Kangave Musaazi.\nMu kiseera ekyo Karamoja yali mbi nnyo nga bayitayo mu buwang’anguse. BALOOYA BOOGEDDE Luyimbaazi Nalukoola owa Mayanja, Nakibuule & Co. Advocates: omusango gw’okulya mu nsi olukwe munene nnyo kubanga gwekuusa ku kuggyako Gavumenti. Omuntu ne bw’amanyaako obumanya ku bikolwa ebyo n’atayogera naye ayinza okuvunaanibwa. Olw’obunene bwagwo, guwozesebwa Kkooti Nkulu yokka era ekibonerezo kyagwo kuwanikibwa ku kalabba.\nEkkomera ly’e Moroto gye baasibidde Besigye.\nAgusimattuka abeera muzira era aba tagusinze wabula okwejjeerera okufa. Munnamateeka Joseph Luzige era nga ye ssentebe wa disitulikiti y’e Mityana omulonde, yategeezezza nti omuntu agguddwaako ogw’okulya mu nsi olukwe asobola okuvunaanirwa mu tteeka ly’obutujju omuli okukozesa eryanyi okuggyako Gavumenti oba okukozesa ebissi okutta pulezidenti.\nMu mbeera eno, ekibonerezo kiba kya kuttibwa. Ekiseera kino, Besigye ABAMU ku bakulembeze ba FDC bakyakuumirwa waka we batakkirizibwa kuva wadde okutuuzaawo enkiiko.\nBano kuliko; Ssemujju Nganda [mubaka wa munisipaali ya Kira), Micheal Kabaziguluka [mubaka wa Nakawa omulonde] , Ingrid Turinawe n’omumyuka wa ssaabawandiisi w’ekibiina, Holland Kaija. Kabaziguluka yabadde ayise olukiiko lwa bakkansala abalonde mu Kampala ku Lwokutaano kyokka ne lu-alina emisango emirala egimuvunaanibwa n’okumukwata nga tagguddwaako musango gwonna ne bamuggalira ku poliisi e Naggalama.\nNaye kennyini alina gy’awaabye okuli ogusembyeyo mu kkooti y’e Kasangati ng’asaba kkooti eragire poliisi eve mu maka ge w’ebadde egumbye e Kasangati.\nEMISANGO EGY’AMAANYI EGIZZE GIVUNAANIBWA BESIGYE:\n1 Oluvannyuma lw’okwezooba ne Gavumenti mu kkooti, nga October 28, 2000, yakkirizibwa okuwummula amagye n’alangirira okwesimbawo okuvuganya Museveni mu 2001 mwe yafunira ebitundu 28 ku 100 ate Museveni n’afuna 69%.\n2 December 14, 2005 yaggulwako omusango gw’okukwata omuwala Joanita Kyakuwa. Baamukwatira Busega ng’ava e Rukungiri nga yaakadda okuva e South Africa gye yawang’angukira mu 2002 ng’akalulu kaakaggwa.\n3 2006 Okwewandiisa okuvuganya ku bwa pulezidenti yali mu kkomera e Luzira abaamuwandiisa e Namboole baatwala kifaananyi. Oluvannyuma yayimbulwa n’avuganya nga bw’awerennemba n’emisango gy’okulya mu nsi olukwe.\nNg’akalulu kanaatera okutuuka Omulamuzi Vincent Kagaba yagyongezaayo akalulu ne kaggwa kyokka yasigala awerennemba nagyo okutuusa 2010 kkooti n’egimuggyako.\n4 March 1, 2007 ng’ali n’abalala 10, Besigye yeekubira enduulu mu kkooti etaputa ssemateeka ng’agamba nti okumuvunaana okuluka olukwe lw’okuggyako Gavumenti kimenya ssemateeka. Yasaba kkooti balekere awo okuvunaanirwa mu kkooti y’amagye.\n5 November 26, 2004 muganda wa Besigye, Joseph Musasizi Kifefe yakwatibwa n’aggulwako ogw’okulya mu nsi olukwe n’afiira mu ddwaaliro e Mulago mu November 2007 oluvannyuma lw’okusibwa n’atafuna bujjanjabi n’alwalirayo ensigo.


Tukooye okutujjukiranga mu biseera by’obululu byokka, Abasumba bakukulumidde Museveni – Watchdog Uganda\nTukooye okutujjukiranga mu biseera by’obululu byokka, Abasumba bakukulumidde Museveni\nABASUMBA b’abalokole okuva mu makanisa 1500 agali mu Disitulikiti omuli Mukono, Kayunga Buikwe ne Buvuma bakukulumidde omukulembezze w’eggwanga Yoweri Kaguta Museveni obutabafaako bwegutuuka ku by’enkulakulana, ne bagamba nti atera kubajjukira mu biseera bya bululu byokka.\nBano bagamba nti balina Pulojekiti nnyingi ze bataddewo okuyamba abagoberezi baabwe enkuyanja nti naye ne bwe bakabira batya Gavumenti teri afaayo, songa ne zebakungaanya mu bubbo tezimala kuddukanya mirimu mu makanisa gaabwe.\nAbasumba bano nga bakulembeddwamu Ssentebe wabwe Omusumba Samwiiri Lwandasa bagamba nti bawulira Presidenti egenda agaba ebikutiya by’ensimbi mu bitundu by’eggwanga ebitali bimu, kyokka nga bbo bwe babaako ne kye bamusaba bongere mu Pulojekiti zabwe ez’okwekulukulanya abakulu tebabafaako, ate nga nabo bakola\nomulimu munene ddala ogw’okusabira eggwanga lino n’okulyowa emyoyo gy’abantu.\nBannaddiini bano basinzidde mu nsisinkano gyebabaddemu ku Kkanisa ya Mt.Labanon Church esangibwa mukibuga Mukono n’abakungu okuva mu Offiisi ya Pulezidenti okwabadde Muhammed Sadiik Mayanja omuwabuzi wa Pulezidenti ku nsonga za ba RDC ne Maj.Matha Asiimwe naye mukungu mu Offisi eno era nga yavunanyizibwa\nKunsonga ya Operation Wealth Creation.\nLwandasa yasabye gavumenti nti bwebeera nga yakuyamba abantu nga eyita mu ntekateka yaayo eya Operation Wealth Creation yeewale okumala gawa bantu ebintu bye batetaaga, nagamba nti kisingako omuntu okubategeeza ekintu gwe bagenda okuwa okusooka okubategeeza kye yetaaga era kyasobola obulungi okulima oba okulabilira naddala mu balunzi, sso ssi kumala gabawa buli kye basanze ekivuddeko bangi okubyonoona ekiretedde entekateeka eno okudda emabega.\nYe omuwabuzi wa Presidenti ku nsonga za ba RDC Haj.Muhammed Sadiik Mayanja mu kwanukula yayambalidde bannakibiina kya NRM saako n’abakozi ba Gavumenti abadda mukulya obuli ensimbi ne beerabira n’okwogera ku\nbintu gavumenti by’ekoze, nagamba nti kye kiseera abantu bano bekenenyezebwe bwe baba tebakyasobola kukola mirimu gy’abaweebwa bagobwe ebifi bijjuzibwe abalina omutima gwe ggwanga.\nMityana Municipality legislator Zaake reports to CIID\nDiplock Segawa to celebrate 35 years of Sooka Omunoonye


Obubaka obuli mu bifaananyi kya vidiyo obwa wansi w’Obukuumi - Cloud Library\nEwakka - Vidiyo - Obubaka obuli mu bifaananyi kya vidiyo obwa wansi w’Obukuumi\nObubaka obuli mu bifaananyi kya vidiyo obwa wansi w’Obukuumi\nOmusomesa: John Bevere\nBisangibwa wano mululimi:\nWansi w’ekisiikirize ky’Omuyinza w’ebintu byonna, waliwo eddembe, obugabirizi, n’obukuumi. Eky’omukisa omubi, bangi tebategeera ngeri ya kuzuula ekifo kino eky’ekyama. Mu kifo kya kino, balimbibwa ne batuuka okukkiriza nti eddembe erya nnamaddala era ery’olubeerera lisobola okusangibwa ebweru w’obuyinza obw’obwakatonda.\nMu kitabo ekiyitibwa Wansi w’Obukuumi, John Bevere abikkula obukodyo obutali bwangu kulaba omulabe bw’akozesa, ng’atuleetera okulemwa okutegeera n’okukolagana obulungi n’obuyinza obw’obwakatonda. Awamu n’eby’okulabirako mu bulamu obwa bulijjo awamu n’omusingi gwa baibuli ogw’amaanyi, obubaka buno butujjukiza nti obwakabaka bwa Katonda kintu kimu kyokka nti: bwakabaka, obufugibwa Kabaka, omuli obulungamu n’obuyinza.\nNga bw’onywegera amazima g’Ekigambo kya Katonda, ojja kuyiga engeri y’okwanukulamu eri okuyisibwa mu ngeri ey’obwenkanya n’etali ya bwenkanya. Ojja kuvumbula enjawulo wakati w’okugonda n’obuwulize ebya baibuli eby’amazima, era ojja kukula mu kutegeera okw’ekiruubirirwa kya Katonda ku lw’obuyinza. Obubaka buno bujja kukussa mu kifo mw’onoosobolera okutambulira mu bujjuvu n’embala ya Katonda.\nTubulire ku mbozi yo


ABA Buddo SS si bamativu n'engeri akakiiko akategesi gye kakuttemu empaka z'omwaka guno ez'emizannyo egy'enjawulo mu masomero ga siniya ‘Ball Games'.\nEmpaka zino, ezimaze wiiki nnamba nga zizannyibwa ku Teso College Aloet Arapai, zeetabiddwaamu amasomero 316 okuva mu disitulikiti za Uganda ez'enjawulo ezattunze mu mizannyo okuli; volleyball, omupiira, rugby, handball, okudduka, okubaka, n'emirala, era zaakomekekrezeddwa ku Lwomukaaga.\nMu kubaka, Buddo SS yawandukidde ku semi, bwe yakubiddwa St.Noah ku bugoba 26-24. Omuzannyo guno gwabaddemu okuwanyisiganya ebigambo, era ng'oluzannya olusooka lwakatambulako eddakiika munaana, omutendesi wa Buddo SS Rashid Mubiru, yavudde mu mbeera n'adduumira ttiimu ye obutagenda mu maaso na kuzannya.\nWano St. Noah yabadde ekulembedde 13-9, omuzannyo ne guyimirira okumala eddakiika 11, ng'aba Buddo balumirizza badiifiri abaabadde mu mitambo gy'omuzannyo guno okubasaliriza ne bawa St.Noah obubonero obw'ekimpatiira.\nMubiru agamba nti okuva ku mutendera gw'ebibinja, abategesi bazze babasisinkanya ttiimu ez'amaanyi zokka ate nga zonna ziva mu disitulikiti y'e Wakiso, ky'agamba nti kibadde nga ekipange okubalemesa.\n"Ekibinja kyaffe baakiteekamu ttiimu musanvu, kyokka ebirala bibaddemu ttaano. Bwe tutuuse ku ‘play offs', obwedda batusisinkanya banene okuli; Amuti, Exodus, Kawanda, n'ekitutabudde be baddifiri okutandika okufuuwa kyekubiira mu gwa St.Noah. Twemulugunyiza mu kakiiko ne tusaba babakyuse ne bagaana," Mubiru bwe yeemulugunyizza.\nWabula Christopher Mugisha, ssaabawandiisi wa USSSA agamba nti bino byonna byekwaso, "Ssinga Buddo yakizudde okuva mu bibinja, lwaki yagenze mu maaso n'okuzannya ensiike zonna? Buli ttiimu erabika nga y'amaanyi n'ekubwa, efuna ebyekwaso, bwe baba sibamativu, bawandiikire minisitule," Mugisha bwe yagambye.\nTtiimu zonna ezaatuuse ku seimi zaakukiikirira Uganda mu z'obuvanjuba,


Bukedde Online - Abalima ebikozesebwa mu kusogola omwenge basabye ebbaala ziggulwe\nAbalima ebikozesebwa mu kusogola omwenge basabye ebbaala ziggulwe\nABALIMA ebikozesebwa mu kusogola omwenge balaajanidde gavumenti ne bagisaba okuddiriza ku mateeka g'omuggalo ku bbaala. Bano mulimu abalima; omuwemba, muwogo, kasooli n'ebirala ebikozesebwa mu kusogola omwenge.\nAbalimi bano okuva mu bitundu by'eggwanga eby'enjawulo, nga bakulembeddwa Sosimu Twesiga, baasinzidde mu lukungaana lwa bannamawulire e Lugogo.\nBaalaajanidde Gavumenti okukkiriza ebbaala okuddamu okukola nabo basobole okufuna akatale k'ebirime byabwe nga bagamba kkampuni ezisogola omwenge tezikyalina busobozi kubagulako birime byabwe olw'ensonga nti omwenge gutambula kitono olw'omuggalo.\nBategeezezza nti okuva mu March bafiiriddwa ssente eziri mu buwumbi era batuuse n'okutunda ebirime byabwe ku ddondolo okwewala okufiirwa ssente zonna.\nTwesiga yayongeddeko nti abalimi abamu bawaliriziddwa n'okugoba abamu ku bakozi baabwe be babadde bakozesa ku ffaamu zaabwe nga bagamba tebakyalina nsimbi za kubasasula ate n'amabanja gabali mu bulago. Bagamba ebintu byabwe bituuse okutwalibwa bbanka ezaabawola ssente.\nAbalimi bano basabye Gavumenti okuggula ebbaala kiyambe kkampuni ezikola omwenge okuddamu okukola obulungi.


Bukedde Online - Vipers etutte Nsimbe\nBUKEDDE W’OLWOKUNA AKULEETEDDE AMAWULIRE GANO G’OTOSAANA KUSUBWA...\nAbayizi bakonkomalidde mu nkambi ya Hockey e Lugogo\nVipers etutte Nsimbe\nMayanja bimulamidde mu Simba e Tanzania\nNsimbe, nga kati atendeka Saints, yawangulira KCCA ebikopo bisatu era eggulo lwe yabadde alina okumaliriza emisoso gyonna okwegatta ku Vipers, bakyampiyoni ba liigi sizoni ewedde.\nNga February 12: Mu CAF Champions League Vipers - Enyimba (Nigeria) KAWEEFUBE wa Vipers FC ow’okukola obulungi mu mpaka z’Afrika, emutandiseeko na kwagala kukansa omutendesi George ‘Best’ Nsimbe eyali owa KCCA FC.\nNga February 12, Vipers ettunka ne Enyimba e Nakivubo mu CAF Champions League, ng’eno y’emu ku nsonga ewalirizza Vipers okukansa Nsimbe.\nWadde abakungu ba Vipers baagaanyi okubaako kye boogera ku nsonga eno, ensonda ezeesigika mu ttiimu eno zaategeezezza nti bali mu nteeseganya ezisembayo ng’ekikyabasibye bwe bukadde 40, Saints ze yabasabye okugula ebbanga eribadde lisigadde ku ndagaano ye.\nAkulira emirimu mu Saints, Pius Bamwange yakakasizza nga Vipers bw’eyagala okutwala Nsimbe nti kyokka ekyalina okusasula obukadde 40 obugya mu bbanga ly’emyezi omunaana, eribadde libula ku ndagaano ye.\n“Tetusobola kulemera Nsimbe wabula tulina okukkiriziganya ne Vipers ku ssente ze balina okutuwa ng’engassi,” Bamwange bwe yagambye. Edward Golola y’abadde mu mitambo gya Vipers era ye anadda wa?\nKJT ye nnantameggwa\nWasswa Bbosa olwegasse ku Soana n'alangira aba Villa\nLydia Jazmine agenze Bungereza...\nLydia Jazmine, maneja we omupya amututte Bungereza kuwummulamu 'asale' situleesi.\nBUKEDDE W’OLWOKUNA AKULEETEDDE...\nAbasisinkanye Gen. Kayihura gye bamusibidde ababuulidde ku bya Kaweesi era bisange mu Bukedde wo muyizzi tasubwa....\nKabaka ayise munne owa Ghana ku...\nKABAKA Ronald Muwenda Mutebi II ayise Omukulembeze w’Obwakabaka bwa Asante e Ghana nga ye Otumfuo Nana Osei Tutu...\nAbayizi bakonkomalidde mu nkambi...\nAbazadde beezoobye n’abaddukanya omuzannyo gwa Hockey lwa kulemererwa kutwala baana baabwe mu mpaka za Africa ez’abato...\nBaroza eyali omuyambi wa Kayihura...\nPOLIISI etandise okunoonya eyali omuyambi wa Gen Kale Kayihura , ACP Jonathan Baroza oluvannyuma lw’okudduka mu...


Kizito Michael George Library: Followers of Uganda’s dead Zombie cult leader prophet, Wilson Bushara await his resurrection : :Spiritual leader will miraculously rise from the grave.\nNabbi Bushara: Amenye likodi y’okuba omu ku bannabbi abasinze okuzza emisango\nLuweero | Feb 25, 2014\nNABBI Wilson Bushara amenye likodi! Y’omu ku ‘bannaddiini’ abafudde n’emisango emingi mu Uganda muno.\nOkumanya Bushara abadde muka, olumu yaliko mu kifo eky’ekkumi ng’omumenyi w’amateeka asinga okwetaagibwa ennyo Poliisi ya Uganda.\nEra mu July wa 2000 poliisi bwe yamugwako e Iganga gye yali yeekukumye, yali akyusizza n’erinnya nga yeetuumye Yosam Kataabe, nga ly’akozesa okukuba abakuumaddembe ekimmooni!\nOyo ye Bushara eyaziikiddwa eggulo. Abadde mutuuze ku kyalo Bukoto ekiri mu ggombolola y’e Kikamulo mu Disitulikiti y’e Nakaseke.\nYafiiridde mu ddwaaliro ly’e Kiwoko mu kiro ekyakeesezza olwa February 21, ng’amaze wiiki ssatu ku ndiri olwa puleesa.\nNabbi Bushara babaddenga oluusi bamutambuliza ku ndogoyi.\nAbasumba n’abeeyita bannabbi bangi mu Uganda, era bakozesa obukodyo bwonna okunyaga abantu. Wabula obwa Nabbi Bushara bwali bwagenda wala.\nBwe yalangirira nti ensi egenda kuzikirira olwa June 30, 1999, era n’aguza abantu ebifo mu Ggulu yafuna abagoberezi ow’enjogerambi b’ayinza okuyita ebinyinyi!\nAbantu baatundanga ebintu byabwe, ssente ne baziwaayo ewa Nabbi Bushara okugula ekifo mu Ggulu era ekkanisa ye eya World Message Last Warning Church n’eganja nnyo e Nakaseke, Luweero n’ebitundu ebiriraanyeewo.\nKyokka enkomerero y’ensi bw’etaabaawo mu June wa 1999, Poliisi n’ezinda olusiisira lwa Bushara e Bukoto- Nakaseke nga September 18, 1999.\nOlwo ng’abantu batandise okwemulugunya nti mu lusiisira luno waliwo abantu abafa mu ngeri etategeerekeka, ate nga kimaze n’okuzuuka nti Bushara yali munywanyi wa Joseph Kibwetere, eyatta abagoberezi ba nga 1,000 mu March wa 1999.\nBushara abadde n'ekkanisa galikwoleka e Bukoto-Nakaseke\nJOSEPH Kibwetere eyali akulira eddiini ey’amateeka ekkumi yali munywanyi wa Nabbi Bushara, era nga beekubisaako n’ebifaananyi ebiwera.\nWabula Bushara kino yali akyegaana! Mu lusiisira lwa Bushara, abantu baali batandise okwemulugunya nti olusiisira lwa Bushara olwali lujjuddemu Abatuusi n’Abahima, Abalundi, Abatanzania n’abalala abanonyi b’obubudamu okuva e DR Congo, baali batandise okuwamba abantu nga babatta, abaana nga babasaddaaka n’okubasobyako.\nAwali kkanisa ya Bushara, poliisi yasagawo entaana z’abantu nga 300 n’emirambo 24 egyali gitandise okuvunda!\nBushara (wakati) nga poliisi emukutte n'abagoberezi be e Iganga mu 2000\nBushara yalina abakazi mwenda, ng’omu ku bo muwala wa myaka 15!\nKyazuulibwa era nti Bushara ng’akwata abakazi, ng’atuma abagoberezi be ne babba ebintu by’abantu ye n’abyezza nti era ng’atandise okwetendekera eggye erirye erinaamukuuma! Ate ng’abasajja mu ddiini eno bakkirizibwa okwebaka ku bakazi ekirindi.\nBwe gyawunya (ng’enjogera y’ennaku zino bw’eri), Bushara n’abagoberezi be abamu beeyambaza nga bamusundamata oba abakozi ba wooteeri ne babomba ekiwejjowejjo ng’ali Busia mu Buvanjuba bwa Uganda.\nOLUVANNYUMA lw’emyaka 10 ng’amaze okuwuddiisa abagoberezi be, Bushara yaddamu nate n’alagula nti ensi eneetera okukoma.\nOlwo kwe kutandika okugaba kkaadi eri abagoberezi be ez’ekijjulo ekisembayo (last Supper), naye nga buli kkaadi ogigula 23,000/-!\nYategeeza abagoberezi be nti laddu n’ebimyanso bye tulaba kati biranga nkomerero ya nsi, n’ategeeza nti abanaagula kkaadi ezo bajja kutuuka mu Ggulu nga balamu, ate abanaagaana bajja kuvundira mu ggeyeena!\nW’afiiridde ku myaka 56 ng’alina emisango mingi poliisi gye yamuggulako. Mu May wa 2013, kkooti yamusingisa ogw’okusobya ku mwana atanneetuuka, ne bamusiba e Luzira naye ate ne bamuyimbula!\nEBYAFAAYO BYA BUSHARA\nMu kiwandiiko kye yafulumya gye buvuddeko Bushara yagamba nti yazaalibwa mu 1958 ku kyalo Muyenje ekiri mu bitundu by’e Bukomero mu Disitulikiti y’e Kiboga. Agamba nti yalokoka mu 1988 era n’atandika okubuulira enjiri mu Disitulikiti y’e Hoima mu 1991.\nAgamba nti yafuna okulabiklirwa mu 1994 nga Katonda amugamba agende abuulire ensi ng’enkomerero bwe yali etuuka mu 1999.\nBwatyo mu January wa 1999 yayita abagoberezi be abaagenda ne bagumba mu maka ge e Bukoto gye baaberera ddala okutuusa mu September wa 1999 nga tebalina kye bakola ,wabula okusiiba nga basaba n’okuyimba.\nOlw’okuba bangi ku bagoberezi baali beetunzeeko ebyabwe ng’ate baali tebakola, baatandika okubonabona mu by’endya n’ensula, naye nga tewali aseetuka- ssi kulwa nga banne bamuleka ne bagenda mu Ggulu!\nWadde bye yalagula tebyatuukirira, Bushara eyasulanga mu kasiisira ak’omutego w’afiiridde nga y’omu ku bantu b’omu Nakaseke ssente be zibadde ziyitaba. Ng’oggyeeko ennyumba luvokwaya mw’abadde asula, Bushara abadde n’ebiraalo by’ente ne takisi.\n‘Bushara y’abadde nnabbi asembayo’\nWILSON Bushara yanaaba olweza ne lunnyikira! Obulamu bwe bwonna buli kimu abadde afuna kya ndola. W'afiiridde nga bagabirira mugabirire, abagoberezi be babadde bamukuumira mu bulamu bwa kikungu!\nWadde teyasoma kusukka P.4 era ng’abadde tayogera Lungereza, yasobola okukung’aanyiza ewuwe abagoberezi abasukka mu 1000 n'abatunza n'ebyabwe bwe yabamatiza ng'enkomerero y'ensi bwe yali etuuse.\nMu nkuyanja y'abagoberezi abaalekulira bye baaliko ne bajja beezinga ewa Bushara mwalimu n’abakozi mu maka g'obwapulezidenti, abavubuka aba diguli ne ba binojjo abaalina ebyabwe ng'amalundiro.\nYasobola okubamatiza bonna ne batunda ebyabwe, ate ssente ezaabivangamu n’azezza! kale eyali omwavu lucoolo ng'asula mu kasiisira, afudde y'omu ku bagagga b'omu Nakaseke!\nNg'ekkanisa ye Gavumenti tennagiwera, abagoberezi be baali bamugulidde mmotoka eya buyonjo mwe yalinga atambulira, mmotoka endala eya Kamunye eyamukoleranga ssente ne bamusondera n'ente mw'abaddenga anywa amata.\nBangi ku bagoberezi ba Bushara baasigala ttayo oluvannyuma lw'okwetundako ebyabwe ssente ne baziwa nabbi eyabasuubizanga okubafunira poloti mu ggulu, nga n'abamu abaalina ebiraalo by'ente baasigalira kupakasa mmimbi okusobola okwebezaawo.\nKyokka ne mu bwavu bwe balimu babaddenga batoola ku katono ke balina ne baleetera nabbi waabwe ekimu eky'ekkumi!\nKyokka wadde byonna biri biti, tewali mugoberezi we n’omu abadde amwogerako bubi, era bangi baazirise olw'obulumi bw'okufiirwa 'nabbi' gwe babadde boogerako ngaasembayo baibuli gw'eyogerako mu kitabo kya Kubikkulirwa 13.\nAfudde yeekokkola bapaasita b’Abalokole b’agamba nti be baamulimirira mu Gavumenti ekyaviirako ekkanisa ye okuwerebwa. Amaze akabanga ng’akuutira abakulembeze abatali bamu amabaluwa nga yeegayirira ekkanisa ye eggulwewo, naye afudde kino tekisobose.


Yesu Ayogera ku Kwesittala ne ku Kwonoona | Obulamu bwa Yesu\nYesu Ayogera ku Kwesittala ne ku Kwonoona\nMATAYO 18:6-20 MAKKO 9:38-50 LUKKA 9:49, 50\nAYOGERA KU KWESITTALA\nSINGA OW’OLUGANDA AKOLA EKIBI\nYesu yaakamala okulaga abayigirizwa be engeri gye basaanidde okwetwalamu. Basaanidde okwetwala ng’abaana abato, aba wansi era abatalina bitiibwa. Abayigirizwa basaanidde okusembeza abo abalinga abaana abato ku lw’erinnya lya Yesu, mu ngeri eyo ne baba ng’abasembezza Yesu.—Matayo 18:5.\nEmabegako awo, abatume baawakanye ku nsonga ekwata ku ani asinga obukulu mu bo, era Yesu n’abawabula. Kati omutume Yokaana aleetawo ensonga endala ekwata ku kintu ekibaddewo: “Twalaba omusajja agoba dayimooni mu linnya lyo ne tugezaako okumugaana, kubanga takugoberera wamu naffe.”—Lukka 9:49.\nKyandiba nti Yokaana alowooza nti abatume bokka be balina obuyinza okuwonya abalala oba okugoba dayimooni? Bwe kiba kityo, kijja kitya okuba nti omusajja oyo Omuyudaaya asobodde okugoba emyoyo emibi? Yokaana awulira nti omusajja oyo tasaanidde kukola byamagero okuva bwe kiri nti tatambulira wamu ne Yesu era n’abatume.\nKyewuunyisa nnyo Yokaana, Yesu bw’agamba nti: “Temumugaana kubanga tewali n’omu akola kyamagero mu linnya lyange ate amangu ago n’anjogerako obubi. Oyo atatuziyiza aba ku ludda lwaffe. Buli abawa ekikopo ky’amazzi okunywa olw’okuba muli ba Kristo, mazima mbagamba nti, talirema kufuna empeera ye.”—Makko 9:39-41.\nMu kiseera kino, omusajja oyo tekimwetaagisa kutambulira wamu ne Yesu Kristo okusobola okukiraga nti ali ku ludda lwe. Okuva bwe kiri nti ekibiina Ekikristaayo tekinnatandikibwawo, okuba nti omusajja oyo tatambulira wamu na Yesu tekitegeeza nti mulabe we oba nti atumbula okusinza okw’obulimba. Kyeyoleka lwatu nti omusajja oyo akkiririza mu linnya lya Yesu, era ebyo Yesu by’ayogera biraga nti ajja kufuna empeera ye.\nKu luuyi olulala, kyandibadde kya kabi nnyo singa ebigambo n’ebikolwa by’abatume bireetera omusajja oyo okwesittala. Yesu abagamba nti: “Buli eyeesittaza omu ku bato bano abalina okukkiriza, kyandisinzeeko singa asibibwa mu bulago olubengo olusikibwa endogoyi n’asuulibwa mu nnyanja.” (Makko 9:42) Oluvannyuma Yesu akubiriza abagoberezi be okweggyako ekintu kyonna ekiyinza okubaleetera okwesittala ne bwe kiba kya muwendo nnyo ng’omukono, okugulu, oba eriiso. Kisingako obutaba na kintu ng’ekyo n’oyingira mu Bwakabaka bwa Katonda mu kifo ky’okuba nakyo naye n’osuulibwa mu Ggeyeena (Ekiwonvu kya Kinomu). Abatume bateekwa okuba nga bamanyi bulungi ekiwonvu ekyo ekiri okumpi ne Yerusaalemi kasasiro gy’ayokerwa. Bwe kityo, Yesu bw’ayogera ku kiwonvu ekyo bakitegeera nti ayogera ku kuzikirira okw’emirembe n’emirembe.\nYesu era abalabula ng’agamba nti: “Mukakase nti temunyooma omu ku bato bano; kubanga mbagamba nti bamalayika baabwe mu ggulu bulijjo babeera mu maaso ga Kitange.” ‘Abato abo’ ba muwendo kwenkana wa mu maaso ga Kitaawe? Yesu ayogera ku musajja eyalina endiga 100 naye emu n’ebula. Omusajja oyo aleka endiga 99 n’agenda okunoonya eyo emu, era bw’agifuna agisanyukira nnyo okusinga 99. Yesu agattako nti: “Kitange ali mu ggulu tayagala wadde omu ku bato bano azikirire.”—Matayo 18:10, 14.\nOboolyawo ng’alowooza ku ky’okuba nti abatume be baabadde bakaayana ku ani ku bo asinga obukulu, Yesu abagamba nti: “Mubeereemu omunnyo, era mube n’emirembe buli omu ne munne.” (Makko 9:50) Omunnyo guleetera emmere okwongera okuwooma. Omunnyo ogw’akabonero guleetera ebyo omuntu by’ayogera okuba ebyangu okukkiriza ekyo ne kiyamba okukuuma emirembe, ekintu okukaayana kye kutasobola kukola.—Abakkolosaayi 4:6.\nEbiseera ebimu, wayinza okubaawo obutategeeragana, naye Yesu awa amagezi ku ngeri y’okubugonjoolamu. Agamba nti: “Muganda wo bw’ayonoona, genda omulage ensobi ye nga muli mmwekka ggwe naye. Bw’akuwuliriza, ojja kuba okomezzaawo muganda wo mu kkubo ettuufu.” Naye watya singa takuwuliriza? Yesu agamba nti: “Twalayo omuntu omulala omu oba babiri, buli nsonga eryoke ekakasibwe okusinziira ku biba byogeddwa abajulizi babiri oba basatu.” Ekyo nakyo bwe kitakola, balina okutegeeza “ekibiina,” kwe kugamba, balina okutegeeza abakadde mu kibiina basalewo eky’okukola. Watya singa omwonoonyi agaana okuwuliriza? Yesu agamba nti: “Mutwale nga munnaggwanga oba omusolooza w’omusolo,” abantu Abayudaaya be baali batasobola kusinziza wamu nabo.—Matayo 18:15-17.\nAbakadde mu kibiina balina okukolera ku bulagirizi obuli mu Kigambo kya Katonda. Bwe bakizuula nti omwonoonyi alina omusango era nti yeetaaga okubonerezebwa, ekyo kye basalawo ‘ne mu ggulu kiba kisibiddwa.’ Naye singa bakizuula nti talina musango, ekyo kye basalawo ‘ne mu ggulu kiba kisumuluddwa.’ Obulagirizi obwo bujja kuba bwa mugaso nnyo ng’ekibiina Ekikristaayo kitandikiddwawo. Ng’ayogera ku ekyo ekibaawo ng’abakadde batudde okusala omusango, Yesu agamba nti: “Abantu babiri oba basatu bwe bakuŋŋaana mu linnya lyange, mbeera wakati mu bo.”—Matayo 18:18-20.\nLwaki omusajja agoba dayimooni tasaanidde kutwalibwa ng’oyo aziyiza Kristo?\nLwaki kya kabi nnyo okwesittaza ‘omuto,’ era kyakulabirako ki Yesu ky’awa okulaga obukulu bw’ensonga eyo?\nBulagirizi ki Yesu bw’awa obusaanidde okugobererwa ng’ow’oluganda akoze ekibi?


Bukedde Online - Tamale Mirundi' asesezza omugagga n'alumwa olubuto\n'Eggaali yo nagitunze nga ndowooza ofudde!'\nAmazzi ga Nabbi Kakande geetaaga bagumiiki...\nTamale Mirundi’ asesezza omugagga n’alumwa olubuto\nKAZANNYIRIZI Innocent Toby Kafeero abangi gwe bamanyi nga ‘Tamale Mirundi’ olw’okugeegeenya omuwabuzi wa Pulezidenti ku by’amawulire omukukunavu Tamale Mirundi yassizza abasuubuzi enseko embuto ne zaagala n’okubaluma.\nYabadde ku kabaga ka mugagga Maria Nakaweesi ku Freedom City gye yayitiddwa asanyuse ku bantu. ‘Mirundi’ yatudde ne Meddie Nsereko ne beefuula ng’abali ku pulogulaamu mu situdiyo za leediyo ng’akyaziddwa.\nEngeri obwedda gy’addamu ebibuuzo ebyabadde bimubuuzibwa, ng’ageegeenyeza ddala Omukukunavu mu ngeri gy’abiddamu olumu n’obukambwe olwo n’assa abantu enseko ng’alumba abamu ku baabaddewo.\nOmanyi, ne ssentebe w’e Lwengo, George Mutabaazi yabaddeyo n’amukonjera n’alumba n’abalala: “Nkugambye Mutabaazi Mutanzania era nga bo bangi muno nga naawe Nsereko mw’oli, olowooza tetwakumanya?’ Abantu yabalekedde nseko era abasinga bakira n’amaziga gabayitamu.\nBasanze bokisi yâ€™obululu mu maka gâ€™owebyokulonda\nOkulonda kwâ€™omu Kampala kusaziddwaamu


Abazadde bawangulidde abaana baabwe ebirabo ku ssomero\nAbazadde bawangulidde abaana baabwe yunifoomu, bbasale, ebitabo, ekkalaamu ne ssente enkalu mu mpaka z’okudduka ezaabateereddwaawo omukulu w’essomero lya Brightway Nursery and Primary School e Nakuwadde – Bulenga, Moses Ibanda.\nAbaana nga bavuganya mu kukola obwangu okufuna akatebe basobole okuwangula\nAbazadde baabadde balina okudduka nga balonda obupapula obwamansiddwa mu kisaawe kyonna nga buno kwe kwabadde bye baawangudde.\nBakira buli muzadde yeesomera ekirabo ekyabadde kiwandiikiddwa ku kapapula k'alonze.\nOkuvuganya kuno baakukoledde ku kabaga k'amatikkira g'abayizi ba nnassale abaagenze mu P.1 akaabategekeddwa essomero, aka buli mwaka. Ku lunaku lwe lumu, abayizi ab'ebibiina ebirala kwe baayoleserezza ebitone eby'enjawulo ng'okujjuza eccupa ya sooda n’amazzi ng'okozesa sipongi, okuddukira mu kkutiya, okukozesa obwangu n'osooka banno mu katebe n'ebirala ebyanyumidde abazadde.\nAbazadde n'abasomesa nga basala keeki n'abayizi baabwe abaamalirizza omutendera gwa nnassale okugenda mu P1\nIbanda yagambye nti, eno emu ku nkola zaabwe ze bayitamu okuddiza ku bazadde ababeesiga ne babakwasa abaana ab'ekisulo n'abava awaka omwaka ne guggwaako nga tewali atoma okuggyako okubongera abayizi abalala.\nNg'era okuvuganya bwe kuba, abazadde abamu baaviiriddemu awo olw'obupapula bwabwe okuba nga mu kifo ky'okuwandiikibwako ebirabo, ate bwo bakira busoma ebigambo nga; weebale kubeera muzadde mulungi, tukwagaliza omwaka omuggya ogw'essanyu, toggwaamu maanyi, ggwe muwanguzi w'omwaka ogujja n'ebirala.


Bukedde Online - Cranes yeesozze enkambi okwetegekera ogw'okudding'ana ne Rwanda\nCranes yeesozze enkambi okwetegekera ogw'okudding'ana ne Rwanda\nUganda etimpudde Rwanda 3-0 mu za CHAN\nOKUWUMMULA ssi kutuuka, Uganda Cranes yazzeemu eggulo okwesogga enkambi okutendekebwa nga yeetegekera omupiira ogw’okuddingana ne Rwanda ku luzannya olusembayo mu z’okusunsulamu ez’empaka za CHAN 2018 ezigenda okubeera e Kenya.\nDerrick Nsibambi eyateebye ggoolo ya Uganda ey'okusatu (ku kkono) ng'attunka Aimable Nsabimana owa Rwanda okumusuuza omupiira mu gw'oluzannya olusooka ku luzannya olusembayo mu z'okusunsulamu za CHAN 2018 ezigenda okubeera e Kenya. Uganda yawangudde 3-0. (STEPHEN MAYAMBA)\nKu Lwomukaaga August 19\nRwanda –Uganda e Kigali\nUganda Cranes yawangudde ogw’oluzannya olusooka gwe yakyazizza ku ggoolo 3-0 mu kisaawe kya St. Mary’s stadium e Kitende ku Lwomukaaga.\nKati yetaaga kulemagana kwonna okuyitamu okugenda okuzannya mu z’akamalirizo ezeetabwamu abazannyi abazannyira mu liigi z’awaka.\nRwanda ne bw'eba ewangudde kasita tesussa ggoolo 2-0 era Uganda eba eyitamu butereevu.\nOluvannyuma lw’okuwummulamu olunaku lumu (olwa Ssande) abatendesi; Moses Basena ne Fred Kajoba eggulo ku Mmande bazzeemu buto okubangula abazannyi e Lugogo ku Star Times Stadium, amaka ga KCCA FC ku kisaawe eky’ekiwempe nga beetegekera omupiira ogugenda okuzannyirwa mu Nyamirambo Stadium, nakyo eky’ekiwempe. \nBatabani ba Jennifer Musisi aba KCCfc bawangudde Azam Uganda Premier league ne basambira waggulu\nMagogo ayagala kuzza kitundu kya CECAFA ku ntikko\nCranes ezzeemu okutendekwa nga yeetegekera ogwa CHAN


Bukedde Online - Aludde ng'atigomya ab'e Mutundwe bamukutte\nOmubaka wa Igara West Rafael Magyezi eyaleeta ekiteeso ky'okuggya...\nBiibino bye wasubiddwa mu mpaka z'emisono\nAkabaga k’amazaalibwa ga Ritah Penny kabadde nga kivvulu.\nMukyala wa Lyto Boss asulirira kuzaala\nAludde ng'atigomya ab'e Mutundwe bamukutte\nBUKEDDE W’OLWOMUKAAGA ALI MU KATALE NG’AKULEETEDDE...\nEnteekateeka z'okulonda kwa LC I\nBy Vivien Nakitende\nAdded 25th May 2018\nPOLIISI y’e Kabowa ekutte n’eggalira omuvubuka Abdu Busuulwa, 24 omutuuze w’e Nalukolongo gwe bateeberezza okuba mu kibinja ky’abantu ebeenyigira mu kuwamba n’okutta abantu, saako okuyingira amayumba g’abantu n’abanyagulula.\nBusuulwa eyakwatiddwa olw'okunyaga ab'e Nalukolongo ne Mutundwe ng'ali ku poliisi e Kabowa.\nBusuulwa bamukwatidde mu bitundu by'e Wankulukuku ng'atambula mu makya ga leero ku Lwokutaano.\nJuma Habende, omu ku bakola ku bikwekweto ku Poliisi y'e Kabowa y'aduumidde abakutte Busuulwa.\nHabenda agambye nti, baludde nga bamunoonya ku misango egyenjawulo omuli; okuyingira amayumba g’abantu nga mwe bali n'anyaga, ekiviiriddeko abakuumaddembe okumwekengera ne bamukwata.\nBusuulwa asangiddwa n’enjaga mu nsawo, wabula ne yeegaana eby’okwenyigira mu kiwamba bawala n’ekitta bantu n’agamba nti ekizibu kye kimu kya kunywa njaga n’okubba ebintu ebitonotono, naye teyeenyigirangako mu butemu.\nAbantu ab’enjawulo okuva e Mutundwe ne Nalukolongo beeyiye ku poliisi okulumiriza Busuulwa okubanyagako ebintu byabwe, bazze n’ennamba za fayiro kwe baamuggulirko egy’enjawulo era abadde anoonyezebwa.\nVincent Bright, atwala poliisi y’e Kabowa agambye nti, bafunye abantu abawerako abalina emisango ku Busuulwa n'asaba n’abalala abamulinako okwemulugunya bajje n’obukakafu bwonna bukung'aanyizibwe olwo fayiro ziweerezebwe eri omuwaabi wa gavumenti bamutwalwe mu kkooti avunaanibwe.\nBusuulwa bamuguddeko emisango egyenjawulo ku fayiro SD: 23/25/05/2015.\nMuddeemu okusomesa abayizi emizannyo ginnansangwa\nMutesa yaggulawo enkolagana ya Uganda n'amawanga amalala\nOKUJJUKIRA SSEKABAKA MUTESA II; Essimu gye yankubira lwe yakisa omukono nkyagijjukira\nEngalo lwe zikweyimirira mu nsonga z’ekisenge\nEngeri ebbula ly'abasomesa gye likosezza eby'enjigiriza\nEkibonerezo kya Kibuule kiri mu mateeka - Kadaga\nOmubaka wa Igara West Rafael Magyezi...\nOmubaka wa Igara West Rafael Magyezi eyaleeta ekiteeso ky'okuggya ekkomo ku myaka gya Pulezidenti aweereddwa obwa...\nBiibino bye wasubiddwa mu mpaka...\nAkabaga k’amazaalibwa ga Ritah...\nRitah Penny bamukoledde akabaga k'amazaalibwa akamucamudde.\nMukyala wa Lyto Boss asulirira...\nOmuyimbi Lyto Boss yeesunga 'ssukaali' mukyala we asulirira kuzaala\nHazard asuubizza aba Chelsea\nHazard agamba nti bw'aliba avudde mu Real Madrid, ayinza okuddayo mu Chelsea.